ועדת החינוך, התרבות והספורט, כנסת 20, פרוטוקול מספר 686, 2018-07-17 08:00

יעקב מרגי: בוקר טוב לכולם, אני מתכבד לפתוח את ישיבת ועדת החינוך, התרבות והכנסת של הכנסת, 17 ביולי 2018, ה' באב תשע"ח, הנושא הצעת חוק הקולנוע (תיקון מספר 5), התשע"ח-2018, הצעת חוק ממשלתית שמספרה 1241, הכנה לקריאה שנייה ושלישית.

יעקב מרגי: אתמול עצרנו את הדיון באמצע הקראת הסתייגויות.

יעקב מרגי: אנחנו נעשה סדר לדיון, אנחנו נעשה כפי שנהוג בוועדות אחרות, שמנו, לידיעת כולם, את הנוסח המוסכם להצבעה אתמול באתר, כמו כן נתנו שהות עד חצות לילה לכל הסיעות - - -

דב חנין: אגב, שהות לא מספקת.

יעקב מרגי: לטעמך.

יעקב מרגי: אבקש לא להפריע לי.

דב חנין: אני מבקש רק שיירשם בפרוטוקול.

יעקב מרגי: נאמר, נרשם, אתה לא צריך לבקש ממני.

דב חנין: מצוין, תודה רבה לך, אדוני.

יעקב מרגי: אין על מה.

יעקב מרגי: אז לא להפריע לי, בבקשה, אני מבקש שגם בהמשך לא להפריע לי.

יעקב מרגי: אני חושב שצריך לתת לתהליך להתקיים בצורה מכובדת.

יעקב מרגי: המכובדות היא דו צדדית, כמו שאנחנו דורשים גם מהמגיש מכובדות ודרשנו אותה באגרסיביות מהמגישים, אבקש גם לאפשר זאת.

יעקב מרגי: אנחנו נקצוב זמן לכל סיעה להסתייגויות כי זה יכול להימשך כאורך הגלות.

יעקב מרגי: אז אנחנו נקצוב זמן, כפי שנהוג בוועדות המכובדות של הכנסת, ניתן לכל סיעה רבע שעה להציג את ההסתייגויות שלה.

דב חנין: אני לא יכול, אדוני.

יעקב מרגי: אל תוכל.

יעקב מרגי: יש לשכות שמנהלות את הכנסת הזו וזו ההנחיה וזה מה שיהיה.

יעקב מרגי: לבודדים אני אתן להציג את ההסתייגויות ונתקדם הלאה.

יעקב מרגי: מחנ"צ, נתחיל עם המחנה הציוני.

מיקי רוזנטל: אני קורא את ההסתייגויות שלי, אדוני.

יעקב מרגי: קודם כל של מיקי?

מירב ישראלי: כן, קיבלנו גם מחבר הכנסת רוזנטל וגם - - -

יעקב מרגי: אז נתחיל עם מיקי.

יעקב מרגי: בבקשה, חבר הכנסת מיקי רוזנטל.

מיקי רוזנטל: תודה רבה, אדוני.

מיקי רוזנטל: אני מבקש לסוגיית הבקרה שתהיה על פעילות ה - - -

יעקב מרגי: אתה מקריא?

מיקי רוזנטל: כן.

מיקי רוזנטל: לסעיף 2, תיקון סעיף 3 לחוק העוסק בקבילות נגד הקרנות.

מיקי רוזנטל: אחת, אחרי סעיף (3) יבוא סעיף (3)(א) ובו ייכתב, 'בשום מקרה לא תדון המועצה בקבילות או תלונות על תוכן הצעות או הסרטים ו/או זהותם של האמנים ו/או לקטורים ו/או יוצרים בהשקפותיהם או דעותיהם'.

מיקי רוזנטל: בסעיף 3(3), לאחר 'באתר האינטרנט של המשרד' יבוא 'עם פרוטוקולי המועצה בעניין המועצות'.

מיקי רוזנטל: הסתייגות שלישית.

מיקי רוזנטל: בסעיף 3(4) תימחק המילה 'קנטרני'.

מיקי רוזנטל: לחילופין, סעיף 3(4) יימחק.

מיקי רוזנטל: הסתייגות שש.

מיקי רוזנטל: הסתייגות שבע, לחילופין, מוסדות ציבור המקבלים תמיכה לפי חוק זה בעד סיוע להפקת סרטים יחויבו בקיום מנגנון ערעור וקבילות שיוכרע על ידי הוועד המנהל של המוסד או ועדה בראשות יושב ראש הוועד המנהל והכרעתו המנומקת תימסר לקובל בכתב.

מיקי רוזנטל: בכל מקרה בו תבקש המועצה לברר באופן עצמאי קבילות שהגיש מי שרואה את עצמו נפגע בשל דרכי העבודה וההתנהלות של מוסדות ציבור המקבלים תמיכה לפי חוק זה ועד לסיום הפקת אירוע ובשל אי עמידתם של המוסדות כאמור בהוראות מבחני התמיכה, בנושאים דיוניים בלבד, שאינם מתייחסים לתוכן הסרטים, והכול תוך שמירה על חופש הביטוי והיצירה, אזי תחויב המועצה לתת למוסד שהקבילה הוגשה בעניינו הזדמנות להשמיע את טענותיו, לפי בקשת המוסד, היא תידרש לבחון במקביל את בקשות התמיכה האחרות שהוגשו במקביל לקובל כדי להכריע בנכונות הקבילה.

עפר שלח: זה המשפט הכי ארוך בתולדות ההסתייגויות.

מיקי רוזנטל: אני יכול להסביר לך אותו.

עפר שלח: אנחנו בוועדת החינוך, שים נקודה.

יעקב מרגי: עפר, אתה רענן הבוקר, אנחנו לא ישנו הלילה, אז אני מבקש לא להפריע, ואנחנו עדיין מקריאים בלבד.

עפר שלח: מאה אחוז, אני לא הבנתי את המשפט.

מיקי רוזנטל: אני אסביר לך אותו.

יעקב מרגי: אנחנו נסביר אותו אחר כך, קודם כל נקריא, אנחנו כרגע רק מקריאים.

יעקב מרגי: אם מישהו לא הבין, אנחנו רק מקריאים, פעם שביעית.

מיקי רוזנטל: אם מישהו קובל אז אלה שבודקים את הקבילה צריכים לקרוא את כל ההצעות.

מיקי רוזנטל: זה מה שכתוב פה.

עפר שלח: הבנתי.

מיקי רוזנטל: מצאה המועצה כי הקבילה מוצדקת תעביר לוועדת התמיכות את המלצתה בעניין ובלבד שלא תמליץ על מתן סיוע לסרט כלשהו.

מיקי רוזנטל: המועצה תברר כל קבילה שתוגש לה כאמור למעט קבילה קנטרנית ובלבד שהוגשה בטרם חלפו שנתיים מיום המעשה או המחדל מושא הקבילה, או מיום שהמעשה או המחדל כאמור נודע לקובל, לפי המאוחר.

מיקי רוזנטל: המועצה תפרסם מדי שנה באתר האינטרנט של המשרד דוח כללי של מספר הקבילות שהתקבלו בשנה שקדמה לדוח ועל מספר הקבילות מתוכן שנמצאו מוצדקות, בחלוקה לפי מוסדות הציבור הנתמכים כאמור.

מיקי רוזנטל: בפסקה זו – ועדת התמיכות, ועדה שמונתה במשרד לשם דיון בבקשות לתמיכה מתקציב המדינה לפי סעיף 3א(ו) לחוק יסודות התקציב.

מיקי רוזנטל: הסתייגות שמונה, לאחר סעיף 3(4) יבוא סעיף 3(4א), המועצה לא תוכל לדון בקבילה אלא לאחר שהקובל הגיש את בקשת התמיכה שלו שלוש פעמים למוסד ונדחה.

מיקי רוזנטל: עכשיו ההסתייגויות הן בסעיף 7, תיקון 10 לחוק, ניגוד העניינים.

מיקי רוזנטל: סעיף 10 להצעת החוק, שעוסק בניגודי עניינים ואשר נמחק בישיבה הקודמת, יוחזר על כנו ויסדיר בסעיף מפורט את נושא ניגוד העניינים בחוק הראשי.

עפר שלח: רגע, צריך לקרוא את סעיף 10.

מיקי רוזנטל: הם מחקו את סעיף 10 כולו.

יעקב מרגי: הלאה.

עפר שלח: לא, מה, אם הוא דורש להחזיר אותו?

יעקב מרגי: הוא יחזור, לפי מה שכתוב.

יעקב מרגי: העברית פשוטה, לא צריך להקריא אותו.

עפר שלח: אין דבר כזה.

יעקב מרגי: עפר, לא יהיה.

יעקב מרגי: בבקשה.

יעקב מרגי: תמשיך, 11.

מיקי רוזנטל: 11, לקטור שעשה אחד מאלה יוצא לאלתר מן המאגר, (א) מסר מידע שמסירתו אסורה; (ב) הורשע בהליך פלילי או מנהלי; (ג) פעל בניגוד עניינים כאמור.

מיקי רוזנטל: 13, חבר מועצה לא יגיש בקשות תמיכה במהלך כהונתו ועד שישה חודשים מתום סיום כהונתו.

מיקי רוזנטל: חסרה פה המילה 'תום'.

מיקי רוזנטל: הסתייגות לסעיף 10, תיקון סעיף 12, מאגר הלקטורים.

מיקי רוזנטל: אני מציע קודם כל כך, סעיף 10 להצעת החוק העוסק בסדרי עבודה של המועצה יורחב ויכלול את הסעיפים הבאים, במקום סעיף 10(א) ייכתב, 'בכל ישיבה המינימום החוקי לקיום ישיבה - - -

יעקב מרגי: מיקי, מאחר שאני רואה שהקצב שלך הוא יפה, יש לך חמש דקות להקריא.

מיקי רוזנטל: טוב.

מיקי רוזנטל: במקום סעיף 10(א) ייכתב 'בכל ישיבה המינימום החוקי לקיום ישיבה יהיה לא פחות מעשרה חברי מועצה', וההצעה הזאת, אדוני, באה על רקע העובדה שאני בדקתי בישיבות בשנה-שנתיים האחרונות - - -

יעקב מרגי: תקריא, חבל לך על המזל.

מיקי רוזנטל: לא, בסדר, אני רוצה לנמק, יש לי חמש דקות.

יעקב מרגי: אני מציע לך, אתה תעשה מה שאתה רוצה בחמש דקות שלך.

מיקי רוזנטל: נכחו שלושה או ארבעה חברים וזה פשוט לא מייצג שום דבר, גם היו חסרים חברים למועצה, לפיכך ההצעה היא שיהיה פה קוורום מחייב מינימלי.

מיקי רוזנטל: בהמשך סעיף 10(ג) יתווסף, 'מועצת הקולנוע תפעל בשקיפות, בין היתר (1) תפרסם לציבור את שמות חברי המועצה המכהנים בכל עת בתוך שבעה ימים מהמינוי; (2) תפרסם את שמות ועדות המשנה והחברים הממונים בכל ועדה בתוך שבעה ימים מהמינוי; (3) תפרסם מראש את מועדי ישיבותיה ונושא הדיון; (4) תפרסם בתוך 30 יום מכל ישיבה את הפרוטוקולים המלאים של הישיבות, לרבות פרסום שמות חברי המועצה שהשתתפו בכל ישיבה; (5) המועצה תפרסם את סדרי עבודתה כפי שייקבעו על ידה לפי סעיף זה'.

מיקי רוזנטל: יתווסף לסעיף 10(ד), 'מועצת הקולנוע תפגוש את קרנות הקולנוע המפוקחות על ידה לפחות פעם בכל שנה'.

מיקי רוזנטל: לחילופין, סעיף 12 להצעת החוק, העוסק במאגר הלקטורים יימחק כולו.

מיקי רוזנטל: לקטורים הם עיקר העבודה של הקרן לשיטתי ובחירתם על ידי גורם ממשלתי כמוה כהלאמת הקרנות בפועל.

מיקי רוזנטל: אני חושב שהיה ראוי בנוסח הזה, פשוט לוותר עליו.

מיקי רוזנטל: 17, בסוף סעיף 10א להצעת החוק יתווסף 'גמול ישיבה ישולם רק לחבר מועצה שנכח באופן רציף ולא פחות ממחצית זמן הישיבה בפועל'.

מיקי רוזנטל: כדי שלא יבואו אנשים חמש דקות לקבל כסף.

מיקי רוזנטל: אני מציע גם לשנות את ניהול מאגר הלקטורים, וזו הסתייגות מספר 18, כך שמאגר הלקטורים ינוהל על ידי שופט מחוזי בדימוס ולא על ידי שלוחיה של שרת התרבות או שרת התרבות בעצמה.

מיקי רוזנטל: אני מציע בהסתייגות 19 שמאגר הלקטורים יכלול 600 חברים לפחות והמאגר לא יחל את פעולתו בטרם תמולא המכסה האמורה.

מיקי רוזנטל: כמו כן אני מציע שכל העומד בתנאי הסף הנ"ל של תנאי השכלה, זכאי להיכלל במאגר הלקטורים באופן אוטומטי, ללא הפעלת שיקול דעת מצד מנהל המאגר.

מיקי רוזנטל: הסתייגות 20 היא חשובה ביותר, אדוני, אולי תקשיב לה ביתר שאת.

יעקב מרגי: אני מייחס חשיבות לכל ההסתייגויות.

מיקי רוזנטל: עד מילוי המכסה של מאגר הלקטורים ימשיכו הקרנות לבחור את הלקטורים בדרך ובאופן שנעשה בטרם כניסת החוק לתוקפו, או לחילופין עד למילוי מכסת הלקטורים בחוק יהיה הרכב הלקטורים כדלקמן, 50% מהלקטורים ממאגר הלקטורים ויתרתם של הלקטורים, כי אין מספיק לקטורים, ייבחרו ממי שחבר באגודת הסופרים, באקדמיה לקולנוע, באיגוד המפיקים או באיגוד הבימאים או באיגוד התסריטאים ובלבד שלא תיתקע העבודה של הלקטורה כי לא יהיה מספיק לקטורים במאגר.

מיקי רוזנטל: זה יוכל לאפשר את המשך העבודה בלי לפגום בה.

מיקי רוזנטל: זה לא סותר, אגב, את הסעיף של להירשם אחר כך.

יעקב מרגי: יש לך עוד דקה.

מיקי רוזנטל: אני חושב שההסתייגות החשובה ביותר שאני רוצה להציע אותה, אני אוותר להקריא על סעיף 12, אנחנו ננמק אותם במליאה, אני רוצה להתייחס לסעיף 13 לחוק, שהוא תמיכה בסרטים מסחריים.

מיקי רוזנטל: אין שום היגיון לתמוך בסרטים מסחריים, גם אדוני לא השתכנע מכך ולכן לטעמנו צריך למחוק בכלל את הסעיף הזה.

דב חנין: יש הרבה היגיון, רק השאלה היא מה הכוונה.

מיקי רוזנטל: זו עקיפה למעשה של הלקטורים שבחרו כבר סרטים אחרים.

מיקי רוזנטל: אם לא תקבלו את דעתי אני מציע שהסכום לסעיף זה לא יעלה על 5%.

מיקי רוזנטל: זו הסתייגות ב' לסעיף, אדוני.

מיקי רוזנטל: אני מציע שהסכום לא יעלה על 5% מההשקעה הכוללת בקולנוע הישראלי, כי המשמעות של המימוש שלו היא פגיעה ביצירות רבות.

מיקי רוזנטל: לחילופין אני גם מציע שהכסף שיוחזר, ונאמר פה על ידי משרד התרבות שהכסף יוחזר למסלול, לתחום הקולנוע, אבל אני מבקש שהוא יוחזר לתמיכה בסרטי קולנוע, לא בסעיף הכללי של הקולנוע.

מיקי רוזנטל: הסתייגות 26 היא משמעותית ביותר.

מיקי רוזנטל: אני מציע שגם אם לא תקבלו את כל ההסתייגויות שלי, את ההסתייגות הזאת אתם, לטעמי, מחויבים לקבל.

מיקי רוזנטל: מי שמחזיק בית קולנוע לא יכול ליהנות מהסעיף הזה.

יעקב מרגי: תודה, אדוני.

מיקי רוזנטל: תן לי רק להסביר את הסעיף.

מיקי רוזנטל: מי שמחזיק בית קולנוע או שיש לו ערוץ טלוויזיה לא ייהנה מהסעיף הזה, מהטעם הפשוט, שיש לו יכולת מניפולטיבית, אם יש לי קולנוע, אני יכול לנווט אנשים ללכת לסרט מסוים, לגרום לזה שהסרט יימכר ותהיה לו מכירת כרטיסים רבים ולהשפיע על התוצאות.

יעקב מרגי: נאמר וברור.

מיקי רוזנטל: לפיכך אני מציע שמי שיש לו קולנוע לא ייהנה מהתמיכה הזאת בכל מקרה.

מיקי רוזנטל: תודה רבה לאדוני.

יעקב מרגי: תודה.

יעקב מרגי: מחנ"צ, רבע שעה.

יעקב מרגי: אדוני, הזמן שלך רץ.

יוסי יונה: בסדר, יקירי.

יעקב מרגי: אני הגון איתך, אומר לך שהזמן התחיל לרוץ.

יוסי יונה: אין בעיה, אדוני.

יעקב מרגי: גם שתיקה רועמת יכולה להיחשב כהסתייגות.

יוסי יונה: האמת, אתה מפרש אותי נכונה.

יעקב מרגי: אצלנו אומרים כיוונת לדעת גדולים.

יוסי יונה: סעיף 2(2) להצעת החוק תימחק.

מירב ישראלי: נראה לי שקיבלנו משהו יותר מעודכן.

מירב ישראלי: זה זה המעודכן?

יוסי יונה: מיקי, מה שאתה - - -

מיקי רוזנטל: אני לא הספקתי לקרוא פה הרבה סעיפים.

יעקב מרגי: בסדר, אם היועצת המשפטית תאפשר להכניס אותם.

יוסי יונה: סעיף 12(ב) יתוקן כך שהלקטורים שהקרן תחויב להעסיק ממאגר לא יעלה על 33%.

יעקב מרגי: מאיפה אתה קורא?

יעקב מרגי: באיזה עמוד?

יוסי יונה: זה מה שמיקי - - -

יעקב מרגי: בסדר, ממשיך.

יעקב מרגי: אוקיי.

יעקב מרגי: עברית שפה ברורה, רק צריך לדבר אותה נכון.

יוסי יונה: לא חשבתי שיש לי בעיה.

יעקב מרגי: לא, לא הבנו.

יעקב מרגי: יש הסתייגויות מחנ"צ ויש מיקי.

מיקי רוזנטל: אתם יכולים להצטרף אליי, אגב, מי שרוצה.

יעקב מרגי: הנכם מוזמנים, חברי הכנסת.

מיקי רוזנטל: מי שרוצה להצטרף להסתייגויות שלי יכול.

עפר שלח: היושב ראש, מי אגב מקריא את ההסתייגויות שהגישה השרה?

יעקב מרגי: אחר כך אני אבדוק את זה, תוך כדי שהוא מקריא אני אבדוק.

עפר שלח: כי הן בעייתיות ביותר.

יעקב מרגי: אני אבדוק לך.

יוסי יונה: סעיף 12(ב) יתוקן כך שהלקטורים שקרן תחויב להעסיק מהמאגר לא יעלה על 33% מכלל הלקטורים הנשכרים על ידי הקרן בכל שנה, כדי להפחית את הסיכון להלאמה ומעורבות פוליטית וזרה.

יוסי יונה: אנחנו נבחנים על ידי הלקטורים, זה ברור, נכון?

יוסי יונה: סעיף 12(ג)(1) יתוקן וייקבע כי כל העומד בתנאי הסף של תנאי ההשכלה - - -

יעקב מרגי: יוסקה, אתם מפריעים.

יעקב מרגי: אני לא יכול את הזמזמת הזו מצד ימין.

יעקב מרגי: אני בכל אופן מתייחס ברצינות, מנסה להקשיב ולהבין גם, אני לא רואה בהסתייגויות גימיק.

מיקי רוזנטל: ההסתייגויות כולן ענייניות, אדוני.

יעקב מרגי: לכן אני אומר, מפריע לי הזמזמת.

יעקב מרגי: בבקשה, אדוני.

יעקב מרגי: אני קורא וחלק מהדוברים בדיון, הדברים שלהם מתגלמים בתוך ההסתייגויות.

יוסי יונה: כי אנחנו בטוחים שמשעה שנכתוב הסתייגויות מהותיות הסיכוי שאתה ומשרד התרבות יקבל אותן - - -

יעקב מרגי: כן, אני לא חושד בך בנאיביות, אבל תמשיך.

מיקי רוזנטל: כן, תיכף יבואו הדחלילים.

יוסי יונה: יתוקן וייקבע כי כל העומד בתנאי הסף הנ"ל של תנאי ההשכלה זכאי להיכלל במאגר הלקטורים באופן אוטומטי וללא צורך בהפעלת שיקול דעת של מנהל המאגר.

יוסי יונה: גימ"ל, סעיף 12(ג)(3) יתוקן ויתווספו תחומי ניסיון של ביקורת קולנוע וניהול מוסדות קולנוע.

יוסי יונה: דל"ת, סעיף 12(ד) יתוקן וייקבע כי המועצה תקבל החלטה בתוך 30 ימים מיום שהיא הוגשה.

יוסי יונה: ה"א, סעיף 12(ד) יתוקן וייקבע כי בכל מקרה שלא תינתן החלטה בתוך הזמן שנקצב תאושר חברות הלקטור במאגר אוטומטית.

יוסי יונה: הנימוק, כפי שצוין, כדי למנוע סינון וייבוש של מועמדים מסוימים.

יוסי יונה: ו"ו, סעיף 12(ד) יתוקן וייקבע כי המועצה לא תסתייע בעובדי המשרד, אלא תעסיק עובדים משלה.

יוסי יונה: הנימוק, להרחיק מהשפעה פוליטית.

יוסי יונה: זי"ן, סעיף 12(ד) יתוקן וייקבע כי מי שעמד בתנאי ההשכלה יאושר אוטומטית.

יוסי יונה: חי"ת, סעיף 12(ד) יתוקן וייקבע כי הסמכות לשיקול דעת אם לאשר מועמד או לדחותו תינתן לוועדה חיצונית בראשות יושב ראש האקדמיה הישראלית לקולנוע.

יוסי יונה: טי"ת, סמכות השר תהיה אך ורק לעניין מתן הוראות למניעת ניגוד עניינים ושקיפות בעבודת הלקטורים.

מיקי רוזנטל: מצוין.

יוסי יונה: 23, סעיף 12(ה) יתוקן, (ה) אדם המעוניין להיכּלל במאגר הלקטורים יגיש למועצה בקשה שבה יפרט את אופן עמידתו בתנאים שלפי סעיף קטן (ד), (בסעיף קטן זה – תנאי הזכאות), המועצה תפרסם באתר האינטרנט של המשרד טופס להגשת בקשה מקוונת להיכלל במאגר הלקטורים לפי סעיף קטן זה ורשאית היא לכלול בטופס אפשרות של המבקש להצהיר כי הוא משתייך לפריפריה.

יוסי יונה: רישום בדבר השתייכות לפריפריה כאמור ייעשה על יסוד הצהרת המבקש בלבד.

יוסי יונה: המועצה תקבל החלטה בבקשה בתוך 30 ימים מיום שהוגשה והיא רשאית להורות למבקש להגיש לה מידע ומסמכים נוספים לעניין תנאי הזכאות כפי שתורה.

יוסי יונה: מצאה המועצה כי המבקש עומד בתנאי הזכאות או שלא נתנה החלטתה במועד האמור בסעיף קטן זה או בתוך 30 יום מיום שקיבלה את המסמכים המבוקשים על ידה, תרשום אותו כלקטור במאגר הלקטורים.

יוסי יונה: החלטה שלא לכלול מבקש כאמור במאגר הלקטורים תישלח למבקש ותפרט את תנאי הזכאות שאינו מתקיים לגביו.

יוסי יונה: כאמור לעיל, כל העומד בתנאי הסף של השכלה, כאמור בסעיף 12(ד)(1) לעיל, יירשם אוטומטית במאגר בלא שיקול דעת במועצה.

יוסי יונה: 24, יימחק סעיף 12(ז), המתיר לשר לקבוע במבחני התמיכה תנאים נוספים לעניין העסקת הלקטורים.

יוסי יונה: הנימוק, אדוני היושב ראש, הוראה זו מייתרת את כל האמור בחוק ומהווה פתח ענק להוראות נוספות שיכילו שיקולים פוליטיים וזרים על הקרנות בנושא בחירת הלקטורים.

יוסי יונה: הסתייגות לסעיף 11, הוספת סעיף 13א לחוק, תמיכה בסרטים שהצליחו מסחרית.

יוסי יונה: 25, סעיף 13א להצעת החוק העוסק במתן תמיכה לסרטים שהצליחו מסחרית יימחק.

יוסי יונה: הנימוק, זו עקיפת הלקטורים שלא בחרו בסרטים האלה אלא בחרו אחרים על פניהם.

יוסי יונה: הסתייגות נוספת, לחילופין מוצע כי הסכום לסעיף זה לא יעלה על 5% מתקציב ההשקעה הכולל בקולנוע הישראלי מפני שמימושו יגרום להקטנת הסכום שמושקע בסרטים.

יוסי יונה: לחילופין מוצע כי ככל שלא יתממש סעיף זה הכסף יוחזר למסלול לתמיכה בסרטים.

יוסי יונה: דל"ת, זה עידוד מי שכבר הצליח ולא זקוק לעידוד, כמו לתמוך בגוגל במקום בסטארט אפ צעיר.

יוסי יונה: אתה העלית את הטענה הזאת, נכון?

עפר שלח: מי שעשה אקזיט לגוגל, אם לדייק, אם אתה כבר מצטט.

יוסי יונה: כן, אני מצטט, תדע שהדברים שלך צוטטו בג'רוזלם פוסט.

עפר שלח: אתה פרופסור, אתה יודע שציטוט אקדמי הוא - - -

יוסי יונה: במיוחד שהאדם שאמר את הדברים במקור נמצא לידי, כך שאפשר גם לצטט וגם - - -

עפר שלח: זה המשפט הידוע, לא מדברים על המבול בנוכחותו של נח, במקרה הזה נח בחדר.

יוסי יונה: יפה.

יוסי יונה: אז אמרתי לך שאתה צוטטת בג'רוזלם פוסט על הבוקר.

עפר שלח: נסביר את זה אחר כך, יוסי.

יעקב מרגי: נרחיב על זה.

יוסי יונה: עשינו סקירת עיתונות על הבוקר, לראות מה נאמר.

עפר שלח: ג'רוזלם פוסט?

עפר שלח: עד שם?

יוסי יונה: לא, אני לא צוחק.

יעקב מרגי: בבקשה, יוסי.

יוסי יונה: ובנוסף ולחילופין, 13א, שתיים, הנימוק, אותם המפיקים גם מחזיקים בתי קולנוע ויכולים להשפיע על מכירות כרטיסים כדי לקבל כספי תמיכה.

יוסי יונה: נכון?

יעקב מרגי: מה, אתה מבקש אישור?

יעקב מרגי: מה זה 'נכון'?

יוסי יונה: לא אישור, אם זה ברור.

עפר שלח: הוא רוצה שהוא הובן.

יוסי יונה: כן, בדיוק.

יוסי יונה: 27, לפיכך מוצע כי בסעיף זה לא ייכללו מי שבבעלותו בית קולנוע או ערוץ שידור.

יוסי יונה: 28, ההסתייגות בחוק הזה כהגדרתה בחוק, הטבות מס ליישובים.

מיקי רוזנטל: זו הסתייגות מאוד חשובה, אדוני, היא מגדירה בחוק.

יעקב מרגי: תאמין לי שאני מייחס חשיבות לכל ההסתייגויות שכתבת באותה מידה.

מיקי רוזנטל: כן, אבל אתה יודע, אלה שיבואו להצביע, הדחלילים.

יעקב מרגי: זה מה שהנהגתם בימי התום, ממשיכים עם זה עד היום.

יוסי יונה: 29, הסתייגות, בקשה להוספה סעיף 13ב.

יוסי יונה: יתווסף סעיף 13ב, חוק זה ייכנס לתוקף ארבע שנים ממועד פרסומו.

יוסי יונה: עכשיו, אדוני, הערה, מה שנותר מ - - -

יעקב מרגי: יש לך דקה.

יוסי יונה: דקה?

יעקב מרגי: דקה וחצי, קח עוד חצי דקה.

יוסי יונה: עפר, יש לך דקה וחצי.

עפר שלח: יש לי עוד דקה וחצי?

יעקב מרגי: והיא שלך.

יעקב מרגי: יש לך רבע שעה שלך, עפר.

עפר שלח: 16.5 דקות?

יעקב מרגי: לא, 15 דקות בדיוק, הנדיבות שלו מסתיימת פה.

יעקב מרגי: בבקשה, אדוני.

יעקב מרגי: 'יש עתיד'.

מיקי רוזנטל: אבל המע"מ.

מיקי רוזנטל: 15 דקות ומע"מ?

יעקב מרגי: אנחנו דוגלים בביטול המע"מ.

עפר שלח: אוקיי, ההסתייגויות, אני אתעכב, ברשותך היושב ראש - - -

יעקב מרגי: אני מבקש לקבל העתק מההסתייגויות של 'יש עתיד', בבקשה.

עפר שלח: קיים אצלכם.

יעקב מרגי: כן, דיברתי לעצמי ולצוות שלי.

מיקי רוזנטל: אני לוקח הזמן עכשיו.

יעקב מרגי: בבקשה, תתחיל.

עפר שלח: אוקיי.

עפר שלח: בסעיף 1, זה סעיף הגדרות, לאחר סעיף 1(3) יבוא 'ועדה ציבורית.

עפר שלח: ועדה ציבורית בלתי תלויה בראשות שופט בדימוס'.

עפר שלח: זה מתייחס להסתייגות שתבוא בהמשך, רק כדי שיהיה ברור מהתחלה על מה אנחנו מדברים.

עפר שלח: סעיף 2 להצעת החוק, בסעיף קטן (4), במקום המילים 'המועצה תפרסם מדי שנה' יבוא 'המועצה תפרסם מדי חצי שנה', אנחנו בעד שהדברים יהיו שקופים וברורים.

עפר שלח: בסעיף קטן (4) במקום המילים 'מספר הקבילות שהתקבלו בשנה שקדמה לדוח', יבוא 'מספר הקבילות שהתקבלו בחצי השנה שקדמה לדוח', זה כדי להתאים את זה.

מירב ישראלי: זה בסעיף 2 להצעת החוק.

עפר שלח: בסעיף קטן (4), לאחר המילים 'את טענותיו' יבוא 'בעל פה ובכתב'.

עפר שלח: בסעיף קטן (4), במקום המילים 'בטרם חלפו שנתיים' יבוא 'ובטרם חלפו שלוש שנים'.

עפר שלח: בסעיף קטן (4) יימחקו המילים 'למעט קבילה קנטרנית'.

עפר שלח: אתה רואה?

עפר שלח: אצלי ה-נ' מופיעה.

יעקב מרגי: בקבלה ה-נ' מסמלת נפילה.

יעקב מרגי: יש מקומות שהעלימו אותה, כמו ב'אשרי יושבי ביתך'.

יעקב מרגי: הוא הלך לדעת המקובלים, לא רצה שתהיה נפילה.

מיקי רוזנטל: לא, זה אצבע - - -

עפר שלח: מפלגת העבודה היא מפלגה עם קבלות.

מיקי רוזנטל: כוחות עליונים.

יעקב מרגי: תרתי משמע, אתה אומר.

עפר שלח: בסעיף קטן (5)(ב) לאחר המילה 'מועצה' יבוא 'אינה'.

עפר שלח: בסעיף 3 להצעת החוק, בסעיף קטן (4) יימחקו המילים 'מאגר לקטורים'.

מירב ישראלי: קיבלנו כמה מסמכים.

יהודית גידלי: באיזה מסמך אתה קורא?

קריאה: זו הסתייגות לסעיף 3 להצעת החוק.

יעקב מרגי: אתם לא קוראים לפי הסדר שהגשתם?

יעקב מרגי: או שהחלטתם ל - - - שאני לא אקבל ורטיגו.

יעקב מרגי: תמשיך, אדוני.

עפר שלח: אגב, אחלה סרט 'ורטיגו'.

יעקב מרגי: ימשיך כבודו.

עפר שלח: לא ראית את 'ורטיגו'?

יעקב מרגי: לא.

יעקב מרגי: אני לא רואה סרטים, הלוואי שהיה לי זמן.

יעקב מרגי: אני מבלה איתכם פה איך אני אראה סרטים?

יעקב מרגי: בבקשה.

מיקי רוזנטל: אנחנו נפצה אותך.

עפר שלח: אדוני, אני לא יודע אם אתה יודע, אבל בעברי הרחוק כתבתי לקסיקון לקולנוע, אני אשמח להמליץ לך על רשימה של סרטי חובה.

יעקב מרגי: בחלק השני של החיים שלי אולי אני אמצא זמן לזה.

יעקב מרגי: בבקשה.

עפר שלח: אמרת, עוד 57 שנה.

יעקב מרגי: שייתן לנו אותן באותה מידה, באותה רמה, באותה איכות, אין לי בעיה.

עפר שלח: זה אנחנו לא יכולים להתייחס.

יעקב מרגי: בבקשה.

עפר שלח: סעיף 3 להצעת החוק, סעיף קטן (4), יימחקו המילים 'מאגר לקטורים'.

עפר שלח: אנחנו בסדר?

יעקב מרגי: כן.

מירב ישראלי: כן, פשוט לא היה לנו את המסמך המאוחד.

עפר שלח: בסעיף קטן (4) יימחקו המילים 'במאגר האמור'.

עפר שלח: סעיף 4 להצעת החוק, לאחר סעיף קטן (א)(2) יבוא (3), 'התגלה כי חבר המועצה אינו פועל בצורה ישרה'.

עפר שלח: בסעיף קטן 6(ב)(1) יימחקו המילים 'אשר מפאת מהותה, חומרתה ונסיבותיה אין הוא ראוי לכהן כחבר מועצה'.

עפר שלח: בסעיף קטן 6(ג), במקום המילים 'מוצדקות מארבע ישיבות רצופות של המועצה', יבוא 'שלוש ישיבות רצופות', 'יותר משליש מהישיבות' יבוא 'יותר מרבע', 'בהקדם האפשרי', יבוא 'תוך חודש ימים'.

עפר שלח: סעיף 7, אני רוצה להתעכב עליו לשנייה.

עפר שלח: יוחזר סעיף 9(ג) להצעת החוק המקורית כלשונו, 'נודע לחבר המועצה כי הוא עלול להימצא במצב של ניגוד עניינים, כאמור בסעיפים קטנים (א) או (ב), יודיע על כך בהקדם האפשרי ליושב ראש המועצה; היה חבר המועצה האמור היו"ר יודיע על כך לשר'.

עפר שלח: אני מזכיר שכל הסעיפים שנוגדים להגדרת ניגוד העניינים נמחקו, אבל זה לא נוגע להגדרת ניגוד העניינים אלא להתנהגות בניגוד עניינים ולכן אנחנו חושבים שצריך להחזיר אותו, גם אם משאירים את ניגוד העניינים בחוץ, כמו שהיה פה ועלה בדיון.

עפר שלח: סעיף 9, סעיף קטן (ג) ובו 'לא יגיש חבר מועצה בתקופת כהונתו כחבר המועצה בקשה לסיוע לסרט שהוא מעורב בו מן הקרנות שבפיקוח המועצה'.

עפר שלח: סעיף 10 להצעת החוק, במקום, אז היה חברים 70% במאגר הלקטורים, בינתיים זה נהיה 100%.

עפר שלח: יהיו חברים עשרה ועד 40% ממאגר הלקטורים.

עפר שלח: סעיף קטן (2)(ג), במקום המילים 'במאגר הלקטורים זכאי להיכלל מי שהוא', יבוא 'מאגר הלקטורים לא יהיה מוגבל במספר וזכאי להיכלל בו מי שהוא'.

עפר שלח: אחר כך אנחנו מבקשים להוסיף קריטריונים לאנשים שיוכלו להיכנס למאגר הלקטורים והם כולם לקוחים מזה שאנשים יהיו עוסקים במקצועות הקולנוע, כי אלה האנשים שאנחנו רוצים לראות אותם כלקטורים.

עפר שלח: חבר באקדמיה הישראלית לקולנוע, באגודת הסופרים הישראלית, בשח"ם, איגוד השחקנים הישראלי, באיגוד הבמאים בישראל, באיגוד התסריטאים בישראל, בארגון העיתונאים, עיתונאים רבים וטובים עשו סרטים מצוינים, וכיהן בעבר כלקטור באחת הקרנות לעידוד הקולנוע הישראלי ובלבד שחלפו עשר שנים לפחות מיום סיום כהונתו.

עפר שלח: סעיף (4) הוא סעיף חשוב, ברשותך אני אתעכב עליו קצת, 'המועצה תפרסם באתר האינטרנט של המשרד טופס להגשת בקשה מקוונת להיכלל במאגר הלקטורים לפי סעיף קטן (ג).

עפר שלח: אדם המעוניין להיכלל במאגר הלקטורים יגיש בקשה שבה יפרט את אופן עמידתו בתנאים שלפי סעיף קטן זה, הבקשה תובא בפני הוועדה הציבורית והיא תקבל את החלטתה בתוך 30 יום.

עפר שלח: בקשה להיכלל במאגר הלקטורים שלא התקבלה לה תשובה בתוך 30 יום מיום הגשתה תיחשב כמאושרת, החלטה שלא לכלול מבקש כאמור במאגר הלקטורים לא תיעשה אלא מהטעמים שפורטו מעלה'.

עפר שלח: אני מזכיר את הדיון שהיינו בו אתמול, שבו גם היועצת המשפטית התייחסה לזה שבסופו של דבר מה שהגענו אליו זה שאי אפשר יהיה לפסול לקטור מטעמים אלא אם הוא לא עומד בתנאי הסף.

עפר שלח: לכן אני חושב שחשוב שהדבר הזה ייאמר בהצעת החוק, לא תיעשה אלא מהטעמים שפורטו מעלה וכן הלאה.

עפר שלח: סעיף קטן (2)(ח) יימחק, זה סעיף של שיקולי השר.

עפר שלח: הדבר הזה, כפי שאמרו קודמיי, מייתר לחלוטין את כל הסעיפים שמעליו.

עפר שלח: אם אנחנו משאירים אותו כאילו עשינו חוק והודענו בתוך החוק שאנחנו מבטלים אותו.

עפר שלח: סעיף 10 להצעת החוק, במקום 200, 300.

עפר שלח: תישלח למבקש בדואר אלקטרוני ודואר רשמי, 70 ימים, 50 ימים, זה די ברור.

עפר שלח: סעיף 11 להצעת החוק יימחק, זה מה שאנחנו מציעים, ולחילופין למחוק מתוכו, סעיף 11 הוא סעיף התקצוב, נכון?

מירב ישראלי: זה הלקטורים.

יעקב מרגי: מה שנקרא אם לא יימחק תהרוג אותו.

יעקב מרגי: בדיוק.

מירב ישראלי: רגע, זה 11 לחוק או להצעת החוק?

עפר שלח: להצעת החוק הזו, לא לחוק העיקרי.

מירב ישראלי: בסדר.

מיקי רוזנטל: שמה?

מיקי רוזנטל: שבמקום 'משרד התרבות והספורט' יבוא 'המשרד'?

מיקי רוזנטל: זה זה?

מיקי רוזנטל: לא.

עפר שלח: סעיף 11 לחוק הזה זה התקצוב הנוסף.

עפר שלח: לחילופין אנחנו מציעים למחוק בו או את סעיף קטן (א)(2), שהוא זה שעוסק בסרט שזכה להצלחה מסחרית, מכל הטעמים שהוזכרו פה בדיון, או את סעיף (א) או את (ב)(4) שעוסק בזה שבסופו של דבר השר הוא זה שיקבע הוראות לעניין ניוד הסכום.

עפר שלח: זאת אומרת גם מה שנאמר פה, שתהיה הבטחה של משרד האוצר שזה יחזור לקולנוע, אני מנסה בתשומת לב הפורום שמעשית בחוק אם אנחנו מאשרים אותו כמו שהוא, בסוף השר יוכל לקבוע הוראות לאן הכסף הזה הולך, בלי קשר להבטחות לאן הוא הולך, והשר יכול להחליט כל מיני דברים, כל מיני שרים יכולים לעשות את זה.

עפר שלח: אם אנחנו נשאיר את זה, שוב, רוקנו את החוק מתוכנו.

עפר שלח: לגבי סעיף 12 בהצעת החוק, אנחנו מציעים להכניס פה מיני שינויים שינקו את כל סיפור הלקטורים.

עפר שלח: אני לא אכנס לזה כרגע, כי יש דברים שאני רוצה יותר להתעכב עליהם.

עפר שלח: אחת, אנחנו מציעים שהמספר המינימלי של הלקטורים במאגר לא יהיה 200 כפי שנקבע, אלא 500.

עפר שלח: אדוני, נאמר פה וברור לנו פה שמספר הלקטורים בכל זמן נתון הוא איפה שהוא בין 150 ל-200.

עפר שלח: אם יש קרנות שמחליפות את הלקטורים האלה כל כמה חודשים, כמו שנאמר לנו, אם יש קרנות שרוצות להרחיב את זה, אני חושב ש-200 הוא מספר קטן מדי.

עפר שלח: אני מקבל לחלוטין את הפשרה שהגעת אליה אתמול, אבל המספר צריך להיות יותר גדול, אנחנו מציעים 500.

עפר שלח: לגבי התחולה, מכיוון שזה חוק מאוד מאוד בעייתי אז אנחנו מציעים שתחילתו תהיה ב-2030, זה נראה לנו שנה מצוינת - - -

יעקב מרגי: אני רוצה לציין שהאופטימיות היא לא ממך והלאה, היא נמצאת אצלך.

מיקי רוזנטל: אבל זה גם הזיכיון.

יעקב מרגי: אני אומר לך, עוד מעט יש פריימריז בהרבה מפלגות, תוכל להצטרף לקרקס.

יעקב מרגי: כרגע אתה צופה מן הצד.

קריאה: אני רוצה להצטרף לש"ס.

יעקב מרגי: אין מקום לאנשים חזקים.

מיקי רוזנטל: מרגי, המועד הוא לא אקראי, 2030 זה תום הזיכיון שהתחיל בים המלח.

יעקב מרגי: אתה יודע, לא חשבתי על זה.

יעקב מרגי: בזמן הזה תנסה לראות איזה הקשר, איזה סינתזה.

עפר שלח: יש פה ניגוד עניינים של חבר הכנסת רוזנטל, כי עם תום הזיכיון של 'כיל' הוא מתכוון לעשות את הסרט הבא שלו בסדרה.

מיקי רוזנטל: מטבוחה.

עפר שלח: ולהגיש לאחת הקרנות.

עפר שלח: אז אני עליתי עליך, מיקי.

יעקב מרגי: מיקי, בבקשה.

מיקי רוזנטל: אני גם יושב ראש הוועדה לטיפול בים המלח בכנסת.

יעקב מרגי: אל תתהדר בזה, בינתיים מצבו עגום וגרוע.

מיקי רוזנטל: אני יודע.

יעקב מרגי: מאז שנכנסתי לכנסת הקימו ועדות לטיפול בים המלח, אבל זה לא על חשבון עפר.

יעקב מרגי: קדימה, עפר.

עפר שלח: סעיף 13, אנחנו מתקרבים לסיום, אדוני.

יעקב מרגי: אני נותן לך את הזמן שלך, כפי שהבטחתי לך.

עפר שלח: מצוין, אני מודה לך.

עפר שלח: כמה זמן עוד יש לי?

יעקב מרגי: יש לך עוד ארבע דקות, אדוני.

עפר שלח: ארבע דקות.

מיקי רוזנטל: ארבע דקות ו-30 שניות.

עפר שלח: בסעיף (א) 'השר' תבוא המילה 'לא'.

עפר שלח: בסעיף (א) לאחר המילים 'כסכום בשיעור', תימחק המילה 'שלא'.

עפר שלח: אחרי 'לא יפחת מ-15%' יבוא 'יפחת מ-0.1%'.

עפר שלח: אנחנו חושבים שזה הסכום הראוי שצריך להקדיש לעידוד סרטים שהצליחו מסחרית.

עפר שלח: במקום 'לא יעלה על 20%' 'לא יעלה על 1%'.

עפר שלח: יימחקו המילים 'שזכה להצלחה מסחררת'.

יעקב מרגי: דרך אגב, אתה יודע למה זה נכון מה שאתה מבקש.

יעקב מרגי: דוגמה, עכשיו נקים ועדה שתשב להגדיר מה זה מסחררת.

יעקב מרגי: מיהו יהודי עוד לא קבעו, עכשיו נכנסו לתסבוכת מיהו חרדי בגלל שילוב חרדים באקדמיה וזה, מיהו חרדי.

יעקב מרגי: עכשיו, מהי מסחררת?

עפר שלח: ואם ההגדרה של מסחררת תהיה כמו ההגדרה של חרדי בחוק הגיוס החדש זה רוב הסרטים במדינת ישראל.

יעקב מרגי: שתקבל סחרחורת.

עפר שלח: זה אחד שהיה מסחרר פעם אחת בארבע השנים האחרונות.

יעקב מרגי: אמרתי לך, תקבל סחרחורת.

יעקב מרגי: קדימה.

עפר שלח: אוקיי.

עפר שלח: דברים מהותיים.

עפר שלח: יימחקו המילים 'ובתנאים שיקבע השר'.

עפר שלח: לאורך כל החוק הזה אנחנו מקבלים פעם אחרי פעם, אחרי כל סעיף שאנחנו דנים בהם ומתעסקים בהם ומתעסקים בהם ברצינות, את זה שבסוף זה יהיה בתנאים שיקבע השר.

עפר שלח: מהותו של החוק הזה היא שהשר יוכל לקבוע הכול ואנחנו מתנגדים לדבר הזה.

עפר שלח: אנחנו חושבים אפילו מי יכול להחליף את השר, לכן בהסתייגות מספר 7 לסעיף הזה, בסעיף (א)(2), לאחר המילים 'ובתנאים שיקבע' תימחק המילה 'השר' ובמקומה יבוא 'ועדת החינוך'.

דב חנין: יבוא 'השרה'.

עפר שלח: שיקוליה של ועדת החינוך נראים לנו הרבה יותר רציניים ומשמעותיים.

יעקב מרגי: תודה.

עפר שלח: לא, זה לא אישי, אדוני, זה כל שר וכל יושב ראש - - -

יעקב מרגי: לא, הוועדה, אמרתי הוועדה, אני מכבד את הוועדה.

עפר שלח: בסעיף (א)(2), 'למי שאינו מוסד ציבור המסייע להפקת סרטים ישראליים והפיק סרט שהופק וצולם באחת מעיירות הפיתוח או בסביבתן'.

קריאה: יש הגדרה של עיירות הפיתוח בחוק?

מאיר כהן: כמו חרדי.

עפר שלח: מי שהיה עיירת פיתוח בארבע השנים האחרונות.

מאיר כהן: אין הגדרה של - - -

מיקי רוזנטל: אני אומר שיש ויותר מזה, אני - - -

עפר שלח: אני מציע לך לא להתווכח עם ראש העיר דימונה.

מיקי רוזנטל: אני אומר לך, הכנסנו בהטבות המס קריטריונים ברורים לפריפריה, בין היתר מרחק מעיר גדולה.

יעקב מרגי: זה להטבות מס.

יעקב מרגי: אתה רוצה לאמץ?

מיקי רוזנטל: כן, אני הצעתי את זה.

יעקב מרגי: מאחר שעפר שלח אופטימי שההסתייגות הולכת לעבור הוא היה מוטרד, הוא שאל אם יש הגדרה של עיירות פיתוח.

יעקב מרגי: בבקשה, בואו נתקדם.

עפר שלח: נכון.

עפר שלח: אדוני, אתה רוצה שיעבדו פה ברצינות.

עפר שלח: בסעיף (ב) לאחר המילה 'השר' יבוא 'אינו', בסעיף (ב) יימחקו המילים 'תנאים ומגבלות', בסעיף (ב) יימחקו המילים 'לרבות עניין סוג הגופים'.

עפר שלח: לאחר סעיף 13 יבוא, 'חוק זה יחול לאחר אישורו בחוק בקריאה שלישית של הצעת חוק זכויות התלמיד, תיקון פיצוי בשל אפליית תלמידים, התשע"ח-2018.

יעקב מרגי: אוה, מאיר, יש פה סולידריות עם חברים.

יעקב מרגי: זו הצעת חוק של מאיר כהן.

עפר שלח: זה בוודאי.

עפר שלח: גם ההסתייגות היא של מאיר כהן.

יעקב מרגי: לצערי הרב הקואליציה שלי, מדי פעם אני מצליח לברוח, כדי לא להצביע נגדו, לפעמים לא מצליח.

עפר שלח: אולי תברח גם עכשיו, אדוני, הוועדה - - -

יעקב מרגי: כן, אני אשקול זאת עד ההצבעה.

יעקב מרגי: סיימת, אדוני?

עפר שלח: לא, יש לי אחת שהוספתי והיא חשובה מאוד.

יעקב מרגי: יש לך דקה.

מאיר כהן: אני מאוד מעריך את זה שהוא בורח כי בש"ס לברוח מהצבעה זה לא דבר קל.

יעקב מרגי: בבקשה, אדוני.

עפר שלח: יתווסף סעיף (א)(5), 'התקצוב על פי סעיף זה לא יבוא מתוך התקציב השנתי המיועד לקולנוע, על פי חוק הקולנוע, אלא מכספי התמלוגים שיועברו על ידי זכייניות הטלוויזיה המסחרית על פי חוק'.

עפר שלח: אני העליתי את הדבר הזה בתוך דיוני הוועדה.

עפר שלח: הדבר הזה, החשש שלנו שהסעיף הזה יבוא בסופו של דבר מתוך הכספים, בין אם זה המיועדים לסרטי קולנוע ובין אם זה לחוק - - -

יעקב מרגי: תודה, אדוני.

עפר שלח: רגע, משפט.

עפר שלח: זה על הדקה וחצי של יוסי.

יעקב מרגי: קיבלת אותה, אבל תסיים משפט.

עפר שלח: שהדבר הזה יבוא בסופו של דבר מהכספים ונמצא את עצמנו מדללים את הכספים שמיועדים להפקת סרטי קולנוע ופוגעים בענף הקולנוע בארץ.

עפר שלח: הדבר הזה מעורר בנו חשש.

עפר שלח: מכיוון שזכייניות הטלוויזיה המסחרית לא עמדו מאז חקיקת של חוק הקולנוע, 20 שנה כבר, לא עמדו בזה שהן צריכות לממן את חוק הקולנוע, אנחנו חושבים שצריכים לקחת מהן כסף ואותו אפשר יהיה להקדיש לסרטים בהפצה מסחרית.

עפר שלח: תודה.

מיקי רוזנטל: רעיון מצוין.

יעקב מרגי: הרשימה המשותפת.

דב חנין: תודה, אדוני היושב ראש.

דב חנין: יש לי רבע שעה מעכשיו?

יעקב מרגי: נכון.

דב חנין: אני מבקש, אדוני, שתגן עליי מקריאות ביניים.

יעקב מרגי: אני מבקש לא להפריע לדב.

דב חנין: תודה לך, אדוני.

דב חנין: אדוני היושב ראש, אני חייב לומר לך שאני מרגיש לא טוב בדיון הזה, לא רק מכיוון שלא ישנתי בלילה, אלא מכיוון שאני חושב שאנחנו חוטאים לתפקיד שלנו כוועדה בהכנת החוק הזה לקריאה השנייה והשלישית.

דב חנין: אני מעריך, אדוני היושב ראש, שאני לא אצליח לשכנע אותך ולכן אני אומר את הדברים גם לפרוטוקול, גם למען ההיסטוריה וגם כדי שאולי בית המשפט, כשיבחן את הסיפור הזה בעתיד, יוכל להביע את דעתו על מה שהתנהל כאן.

דב חנין: אני מאוד מאוד מכבד, אדוני היושב ראש, את המחויבות שלך לקואליציה, אני חושב שאתה - - -

מאיר כהן: היות שאני יודע שאתה תדבר רבע שעה רצוף, להלן כוס מים.

דב חנין: תודה רבה לך.

דב חנין: אני מאוד מכבד, אדוני, את המחויבות שלך לקואליציה, אני מקווה שחבריך לקואליציה יודעים להעריך את המחויבות הזאת, אני רואה בזה לא פחות מאשר מסירות נפש.

יעקב מרגי: אני מגן עליך מקריאות הביניים של עצמי.

דב חנין: אני גם על זה מודה לך, לכן הערתי את ההערה הזאת בתחילת הדברים.

דב חנין: אדוני היושב ראש, אני מתכוון למה שאני אומר כיוון שגם במהלך הדיון הזה בכמה וכמה סעיפים אתה הבעת את דעתך שאתה חושב שההצעות שיש בחוק הזה אינן טובות, אינן נכונות, אינן ראויות, ובכל זאת אתה ממשיך ל - - -

יעקב מרגי: וחלקן תוקנו, ברוך ה', חלקן לא תוקנו.

דב חנין: חלקן המשמעותי לא בוטלו, ואתה עושה את זה מתוך באמת מחויבות לקואליציה, הלוואי שחבריך לקואליציה היו מחויבים לסיעת ש"ס כמו שסיעת ש"ס מחויבת להם.

תמר זנדברג: יותר מששמרה הקואליציה על סיעת ש"ס שמרה סיעת ש"ס על הקואליציה.

יעקב מרגי: אהבתי את זה.

דב חנין: בהחלט.

דב חנין: זה מאוד נכון, חברת הכנסת זנדברג.

דב חנין: אנחנו עוד נראה את זה כשביבי יקדים לכם את הבחירות על הראש.

דב חנין: אבל בסדר, זה, אתם יודעים, ההיסטוריה יודעת לנקום את נקמותיה.

דב חנין: אני בכל זאת רוצה להגיד למה אני חושב ש - - -

מיקי רוזנטל: - - -

יעקב מרגי: לא להפריע לדב, הבטחתי שלא יפריעו לו.

מיקי רוזנטל: שיר המעלות.

דב חנין: לא, מיקי.

יעקב מרגי: דב לא הפריע לכם, אל תפריעו לו.

דב חנין: אני מציע שגם נוותר לכמה דקות על אווירת הבדיחות כי אנחנו באמת עוסקים בחוק מאוד רציני ובעייתי.

דב חנין: אדוני היושב ראש, במליאה קורה מצב שחברי כנסת לא יודעים על מה הם מצביעים, אנחנו כולנו מבינים את זה.

דב חנין: בוועדה, כשאנחנו נמצאים בקריאה שנייה ושלישית, לפחות תפקידו של חבר הכנסת שנמצא בוועדה זה להבין על מה הוא מצביע, זה לא רק אמירה שלי, זו גם אמירה של בית המשפט העליון שפסל אפילו חקיקה של הכנסת, בגלל שלחברי הכנסת לא היה צ'אנס להבין על מה הם מצביעים.

דב חנין: לכן, אדוני היושב ראש, אני פונה אליך שאתה תאפשר לי להציג את ההסתייגויות שלנו בצורה מאוד תמציתית.

יעקב מרגי: ברבע שעה שקיבלת אתה יכול לדבר - - -

דב חנין: אתה תחליט את ההחלטות, אני פונה אליך - - -

יעקב מרגי: מצדי גם לנמק, להסביר בעל פה מה שאת רוצה, ב-15 דקות.

דב חנין: מאה אחוז.

דב חנין: אני פונה אליך, אדוני היושב ראש, מכיוון - - -

יעקב מרגי: אני לא יכול להיענות, לא נענה.

דב חנין: מכיוון שיש לנו 150 הסתייגויות - - -

יעקב מרגי: לא ייענה.

יעקב מרגי: אני מוכן לבחון אפשרות להכניס אותן גם אם לא תציג אותן.

דב חנין: לא, אני לא רוצה להציג, אני רוצה להציג אותן.

תמר זנדברג: מה זאת אומרת?

יעקב מרגי: תדון בהן במליאה.

דב חנין: אני לא יכול לדון בהן במליאה כי תפקידי לדון בהן בקריאה השנייה והשלישית.

דב חנין: אדוני, הבטחת להגן עליי מקריאות ביניים של עצמך.

יעקב מרגי: אז הנה, שותק.

יעקב מרגי: תמשיך.

דב חנין: תודה לך.

דב חנין: אני רוצה לפחות להציג את הדברים, לא לנמק אותם, להציג אותם לחברי הכנסת, כי אם לא מציגים להם, בלוח הזמנים הנוכחי, כאשר לוח ההסתייגויות שלנו לא הוצג מראש בפני חברי הכנסת, יממה מראש נניח, כך שהם יוכלו לעבור עליו ולקרוא אותו בזמנם החופשי ולהגיע להצבעה ולהצביע לפי מספר ההסתייגויות, במצב שנוצר הדרך היחידה להבטיח את זה שחברי הכנסת יידעו על מה הם מצביעים היא שאנחנו נוכל לומר אותן, לומר אותן בעל פה.

דב חנין: אני לא מתכוון לנמק אותן, רק לומר אותן.

דב חנין: אני מבקש בעניין הזה, גברתי היועצת המשפטית של הוועדה, שתפני את בקשתי ליועץ המשפטי של הכנסת.

דב חנין: אני רוצה לדעת האם יש אפשרות להביא בפני חברי כנסת מסמך שהם לא מסוגלים לקרוא אותו, לא מסוגלים להבין אותו, אי אפשר להקריא אותו ועליו מצביעים?

דב חנין: בסדר?

דב חנין: האם הדבר הזה עונה לתנאים הנדרשים לחקיקה בכנסת?

דב חנין: עכשיו אני מגיע לגופן של ההסתייגויות וכדי להקל עליך, אדוני היושב ראש, אני רוצה קודם כל להתחיל במחיקה של כמה הסתייגויות, שאנחנו כתבנו אותן לחדד את האבסורד בהצעת החוק הזו, אבל מכיוון שבאמת אין לנו הרבה זמן אנחנו לא נשאיר הסתייגויות שהמטרה שלהן לחדד אבסורדים, אלא נתמקד רק בהסתייגויות שיש להן תוכן מהותי כדי לעמוד בטיעונים המרכזיים שאני פתחתי בהם את הדיון.

דב חנין: ולכן ברוח הזו, אדוני היושב ראש, אני אבקש למחוק בלוח של ההסתייגויות שלנו את הסתייגויות 15 ו-16 ואני מתכוון לדבר על ההסתייגויות האחרות.

יעקב מרגי: למה?

יעקב מרגי: זה יכול היה להיות משעשע.

דב חנין: אני יודע שהן משעשעות, אבל כיוון שהן משעשעות ולכולם ברור שהן משעשעות, אני מוחק אותן, אני רוצה להתייחס רק לדברים הרציניים.

דב חנין: אחד הנושאים המרכזיים שמטרידים אותנו בהצעת החוק הזו זו כוונתה של שרת התרבות להשתלט לחלוטין על תחום הקולנוע.

דב חנין: שרת התרבות מחזיקה בגישה שאין טעם בתרבות אם היא לא שולטת עליה.

דב חנין: אין טעם בתאגיד אם היא לא שולטת עליו, אין טעם בקולנוע אם היא לא מנהלת אותו והחוק הזה נועד לקדם את אותה תפיסה בעייתית ומסוכנת של שרת התרבות, של השתלטות על הקולנוע, השתלטות שיש בה פגיעה מאוד מאוד משמעותית בעתידו ובסיכויי הצלחתו של ענף הקולנוע הישראלי.

דב חנין: לכן, אדוני היושב ראש, ההסתייגויות הראשונות שלנו בעצם מציעות להחליף את מקומה ותפקידה של שרת התרבות בוועדה שהיא ועדת מינויים, היא בין היתר תהיה הגורם שממנה את חברי מועצת הקולנוע ואני מתחיל בסעיף 14, בהסתייגות מספר 14 שלנו, שאני מתאר בה את חברי ועדת המינויים.

דב חנין: 'עובד המדינה שהציע השר שהוא יהיה יושב ראש הוועדה', לשרה יש בהחלט השפעה בוועדת המינויים הזו, 'שני נציגים של יוצרי הקולנוע, נציג האקדמיה, נציג ארגוני הנשים, נציג שימנה היועץ המשפטי לממשלה ונציג התאחדות הסטודנטים הארצית'.

דב חנין: זו בעצם ועדה שאנחנו מציעים להטיל עליה תפקידים כפי שאני אפרט בהמשך.

דב חנין: לכן, אני מגיע להסתייגות מספר 1 שלנו, אני מציע שבסעיף 2(א) לחוק יבוא 'השר ימנה ועדת מינויים', זה ההרכב שלה, כמו שתיארתי בסעיף 14, בסעיף (2)(ב), במקום 'המועצה' תבוא 'ועדת המינויים', בסעיף 2 לחוק, אחרי 'היצירה' יבוא 'והביקורת'.

דב חנין: בסעיף 2 לחוק, אחרי 'התרבות' יבוא 'והלאומי', בסעיף 2 לחוק אחרי המילים 'הרווחות בה', יבואו המילים 'לשפות השונות המדוברות בה'.

דב חנין: בסעיף 6 לחוק תתווסף הסיפה תוך העלאה על נס את המורשת התרבותית המתקדמת של בני הקהילות השונות החיות בה.

דב חנין: בסעיף 3 לחוק במקום 'המועצה', תבוא 'ועדת המינויים'.

דב חנין: בסעיף 3 לחוק, בסעיף קטן (1) במקום 'לייעץ לשר בכל נושא הנוגע' יבוא 'להתוות'.

דב חנין: בסעיף 3 לחוק, בסעיף קטן (2) במקום 'לייעץ לשר בעניין קביעה' גם כן יבוא 'להתוות'.

דב חנין: בסעיף 3 לחוק, זו הסתייגות עשר, בסעיף קטן (2) אחרי 'בתחום הקולנוע' יבוא 'בארץ ובעולם'.

דב חנין: הסתייגות 11, בסעיף 3 לחוק, בסעיף קטן (2)(ב) תתווסף הסיפה, 'ובמיוחד בין ישראל ובין מדינות המזרח התיכון'.

דב חנין: הסתייגות 12, בסעיף 3 לחוק, סעיף קטן (5) יימחק.

דב חנין: אני מדלג, 14, הסברתי, 15 ו-16 אני הסרתי, אני מסיר גם את 17 ואת 18 וגם את 19.

דב חנין: הסתייגות 20, בסעיף 4(ה) לנוסח החוק אחרי המילים 'ברשומות' יתווספו המילים 'וכן בשלושה עיתונים יומיים בשפה העברית'.

דב חנין: הסתייגות 21, בסעיף 4(ה) לנוסח החוק, אחרי המילים 'ברשומות' יתווספו המילים 'וכן בעיתונים יומיים בשפה העברית ובעיתון יומי אחד בשפה הערבית'.

דב חנין: הסתייגות 22, לחילופי חילופין, בסעיף 4(ה) לנוסח החוק, אחרי המילים 'ברשומות' יתווספו המילים 'וכן בעיתון יומי אחד בשפה העברית, בעיתון יומי אחד בשפה הערבית ובעיתון יומי אחד בשפה האנגלית'.

דב חנין: את המילים האחרונות אני מוחק.

דב חנין: בסדר?

דב חנין: רק עיתון יומי אחד בשפה העברית ועיתון יומי בשפה הערבית.

דב חנין: הסתייגות 23, לחילופי חילופין, בסעיף 4(ה) לנוסח החוק, אחרי המילים 'ברשומות' יתווספו המילים 'וכן במרבית העיתונים היומיים היוצאים לאור בישראל'.

דב חנין: כפי ששמת לב, אדוני היושב ראש, אני לא מנמק, אני רק מקריא את ההסתייגויות.

יעקב מרגי: שמנו לב.

דב חנין: הסתייגות 23, בסעיף 4(ו) לנוסח הוועדה, במקום המילה 'מועצה' יבוא 'ועדת המינויים', אני מסיר את ההסתייגות הזו.

דב חנין: בהסתייגות 25, בסעיף 4(ו) לנוסח הוועדה יימחקו המילים 'אשר מפאת מהותה, חומרתה או נסיבותיה אין הוא ראוי לכהן כחבר המועצה'.

דב חנין: את הסתייגות מספר 26 אני מוחק, הסתייגות 27, במקום 'רשאי השר', יבוא 'רשאית ועדת המינויים ברוב דעות'.

דב חנין: הסתייגות 28, בסעיף 5 לנוסח הוועדה במקום 'ארבע שנים' יבוא 'שלוש שנים'.

דב חנין: הסתייגות 29, בסעיף 5 לנוסח הוועדה, במקום 'ארבע שנים' יבוא 'שנתיים', זו הסתייגות חילופית ל-28.

דב חנין: הסתייגות 30 היא לחילופי חילופין ל-28 ו-29, בסעיף 5 לנוסח הוועדה, במקום 'ארבע שנים' יבוא 'חמש שנים'.

דב חנין: 31, בסעיף 5 לנוסח הוועדה, במקום 'משתי' יבוא 'משלוש'.

דב חנין: 32, לחילופין, בסעיף 5 לנוסח הוועדה במקום 'משתי' יבוא 'מארבע'.

דב חנין: אני מסיר את ההסתייגות הזאת ואני גם מסיר את הסתייגות 33.

דב חנין: סעיף 34, בסעיף 5 לנוסח הוועדה תתווסף הסיפה, 'אלא אם כן אישרה זאת הוועדה ברוב דעות'.

דב חנין: סעיף 35 בסעיף 6(א) לנוסח הוועדה, במקום 'המועצה' תבוא 'ועדת המינויים'.

דב חנין: אני מסיר את ההסתייגות הזאת.

דב חנין: בהסתייגות 36, בסעיף 6(ב) לנוסח הוועדה, במקום 'יעביר השר' יבוא 'תעביר ועדת המינויים'.

דב חנין: יש פה טעות דפוס, כתוב 'תעבירו', זה צריך להיות 'תעביר' ו'יעבירו' צריך להיות 'יעביר'.

דב חנין: סעיף 37, בסעיף 6(ג) לנוסח הוועדה במקום 'המועצה' יבוא 'ועדת המינויים'.

דב חנין: אני מסיר את ההסתייגות הזאת.

דב חנין: סעיף 38, בסעיף 6(ג) לנוסח הוועדה, במקום 'השר בהתייעצות עם יושב ראש המועצה רשאי להעביר את חבר המועצה' יבוא 'ועדת המינויים ברוב דעות רשאית להעביר את חבר הוועדה'.

דב חנין: ובמקום המילה 'ועדה', זו טעות דפוס, צריך להיות כתוב 'המועצה'.

דב חנין: בסעיף 39, בסעיף 6(ד) לנוסח הוועדה, במקום 'השר לא יפסיק', יבוא 'לא תיפסק'.

דב חנין: הסתייגות 40, בסעיף 6(ה) לנוסח הוועדה, במקום 'המועצה' יבוא 'ועדת המינויים'.

דב חנין: אני מוחק את ההסתייגות הזאת.

דב חנין: בסעיף 41, בסעיף 8 לחוק, במקום 'המועצה' תבוא 'ועדת המינויים', אני מסיר את ההסתייגות הזאת.

דב חנין: בהסתייגות 42, בסעיף 9 לחוק, במקום 'המועצה' תבוא 'ועדת המינויים', אני מסיר את ההסתייגות הזאת.

דב חנין: בהסתייגות 43, תתווסף הסיפה, 'או מי שהורשע בעבירה שיש עמה קלון'.

דב חנין: הסתייגות 44, בסעיף 11 לנוסח הוועדה יתווסף סעיף קטן (ב) וזה תוכנו, '

דב חנין: במסגרת תחום תרבות יוקצה לתקציב הקולנוע סכום השווה לסכום שניים אלה: (1) 50% מסכום התמלוגים המועברים לאוצר המדינה לפי סעיף 100 לחוק הרשות השנייה; (2) 50% מסכום התמלוגים לפי סעיפים 6לו(ב) ו-6נו(א) לחוק הבזק.

דב חנין: הסתייגות 45, סעיף 12(ב) לנוסח הוועדה יימחק.

דב חנין: הסתייגות 46, סעיף 12(ג) לנוסח הוועדה יימחק.

דב חנין: הסתייגות 47, סעיף 12(ד) לנוסח הוועדה יימחק.

דב חנין: סעיף 48, סעיף 12(ד) לנוסח הוועדה יימחק.

דב חנין: סעיף 49, סעיף 12(ו) לנוסח הוועדה יימחק.

דב חנין: סעיף 50, סעיף 12(ז) לנוסח הוועדה יימחק.

דב חנין: סעיף 12(ח) לנוסח הוועדה יימחק.

דב חנין: הסתייגות 52, בסעיף 12 לחוק, במקום '60%' יבוא '65%'.

דב חנין: הסתייגות 53, לחילופין, בסעיף 12 לחוק במקום '60%' יבוא '70%'.

דב חנין: הסתייגות 54, לחילופי חילופין, בסעיף 12 לחוק, במקום '60%' יבוא '75%'.

דב חנין: הסתייגות 55, לחילופי חילופין, בסעיף 12 לחוק במקום '60%' יבוא '80%'.

דב חנין: הסתייגות 56, לחילופי חילופין, בסעיף 12 לחוק, במקום '60%' יבוא '85%'.

דב חנין: הסתייגות 57, לחילופי חילופין, בסעיף 12 לחוק, במקום '60%' יבוא '90%'.

דב חנין: הסתייגות 58, לחילופי חילופין, בסעיף 12 לחוק, במקום '60%' יבוא '95%'.

דב חנין: הסתייגות 59, אדוני היושב ראש, אני מבקש למחוק, לוותר על ההסתייגות.

מירב ישראלי: דב, וה-60%, למה אתה מתייחס?

דב חנין: במקום 60% בסעיף 12 לחוק יבוא 95%.

קריאה: זה ב-12 הקיים.

דב חנין: אוקיי?

מירב ישראלי: כן.

דב חנין: הסתייגות 60, בסעיף 13, במקום 'בהתייעצות עם' יבוא 'באישור'.

דב חנין: הסתייגות 61, סעיף 13א לנוסח הוועדה יימחק.

דב חנין: הסתייגות 62 אני מבקש למחוק.

דב חנין: הסתייגות 63 בסעיף 12א רבתי לחוק בסעיף קטן (א) במקום 'ישראל' יבוא 'יישוב המצוי בגבולות ישראל כפי שהתקיימו לפני ה-4 ביוני 1967'.

דב חנין: הסתייגות 64, לחילופין, בסעיף 12א רבתי לחוק בסעיף קטן (א), במקום 'ישראל' יבוא 'יישוב שאינו מצוי בשטחים שעל פי החלטת האו"ם 242 על ישראל לפנותם'.

דב חנין: הסתייגות 65, לחילופי חילופין, בסעיף 12א רבתי, בסעיף קטן (א), במקום 'ישראל' יהיה כתוב 'יישוב המצוי בתחומי הגבולות שנקבעו בהסכמי שביתת הנשק בשנת 1949'.

יעקב מרגי: יש לך עוד דקה.

דב חנין: הסתייגות 66, בסעיף 3 לחוק יתווסף סעיף קטן (2)(ז) ותוכנו 'תמיכה בסרטים ששפתם העיקרית ערבית'.

דב חנין: הסתייגות 67, בסעיף 3 לחוק יתווסף סעיף קטן (2)(ח), תמיכה בסרטים ששפתם העיקרית אידיש.

דב חנין: הסתייגות 68, בסעיף 3 לחוק יתווסף סעיף קטן (2)(ט), תמיכה בסרטים ששפתם העיקרית לדינו.

דב חנין: הסתייגות 69, בסעיף 9 לנוסח החוק, אני מבקש את הסתייגות 69 למחוק.

דב חנין: הסתייגות 70, בסעיף 9 לנוסח החוק - - -

יעקב מרגי: תודה.

דב חנין: אני רק אומר לפרוטוקול, אדוני, שהגעתי להסתייגות 70, נותרו עוד 150 הסתייגויות שלא הקראתי.

דב חנין: אני מבקש רק להודיע על ההסתייגויות שאני מבקש להסיר.

יעקב מרגי: אוקיי.

דב חנין: בסדר?

מירב ישראלי: שהוא מבקש להסיר.

מירב ישראלי: תגיד לי רק מה למחוק, איזה מספרים.

דב חנין: אז אני מבקש למחוק את - - -

יעקב מרגי: הוא יכול היה לעשות את זה בזמן שלו.

דב חנין: אני מבקש למחוק את הסתייגות 110, 111, 112.

דב חנין: ואני מבקש להודיע שבהסתייגות 135 נפלה טעות דפוס, חסרה האות ס'.

דב חנין: כתוב שם 'מכות השר', הכוונה היא ל'סמכות השר'.

דב חנין: מכות השר זו הייתה טעות פרוידיאנית, המכות הגיעו, אבל הכוונה שלי הייתה לכתוב 'סמכות'.

יעקב מרגי: אתה יודע מה?

יעקב מרגי: תודה.

יעקב מרגי: סיום יותר טוב מזה לא יכולנו למצוא.

יעקב מרגי: תודה.

יעקב מרגי: הסתייגויות מרצ מתחילות מרגע זה, רבע שעה.

תמר זנדברג: תודה רבה, אדוני היושב ראש.

תמר זנדברג: קודם כל אני רוצה להצטרף להסתייגויות של המחנה הציוני, של 'יש עתיד' ושל הרשימה המשותפת, בשם סיעת מרצ, ואני רוצה לנמק עוד כמה הסתייגויות מהותיות.

תמר זנדברג: אני רק רוצה לומר, אדוני היושב ראש, האופן שבו הדיון הזה התקיים, אני רק רוצה להזכיר, אנחנו באמת עסקנו הרבה גם בהערות כלליות וגם בהרבה חילופי נוסחים בין היועצת המשפטית למשרד וחלק מהדברים זה בעצם, בפועל, לנו, חברי הכנסת, להתייחס באופן ספציפי לסעיפים, זה הזמן שלנו, עכשיו.

תמר זנדברג: אז אני רוצה לא רק להקריא הסתייגויות - - -

יעקב מרגי: יש לך רבע שעה, תעשי מה שאת רוצה.

תמר זנדברג: לא, אני רק רוצה לומר שאני רוצה ש - - -

יעקב מרגי: אני מאפשר לך לעשות מה שאת רוצה.

תמר זנדברג: שנייה, אני רק רוצה לומר שאני לא רוצה רק להקריא הסתייגויות לפרוטוקול ולהצביע עליהן במליאה, אני רוצה חלק מההסתייגויות ממש לנמק כי יש פה דברים מהותיים שיכול להיות שאנחנו נחליט, לא יודעת, אתה תשמע ותראה.

תמר זנדברג: אז אני רוצה להתחיל עם סעיף 2 לחוק.

תמר זנדברג: אנחנו לא כל כך דנו בו בוועדה - - -

מירב ישראלי: זה משהו שהעברתם בכתב?

תמר זנדברג: את חלקן העברנו בכתב, מה שלא, אני רוצה לנמק.

מירב ישראלי: לא, נקצב זמן להגשת הסתייגויות עד אתמול.

יעקב מרגי: עד אתמול בחצות, אין הסתייגויות נוספות.

תמר זנדברג: מה זאת אומרת?

תמר זנדברג: אני רוצה לנמק הסתייגויות לנוסח החוק.

מירב ישראלי: חדשות אי אפשר, רק מה שהגשתם.

תמר זנדברג: מה זאת אומרת?

תמר זנדברג: אנחנו עכשיו ראינו נוסח חדש.

יעקב מרגי: טוב, נסביר.

יעקב מרגי: שאלת שלוש פעמים, היא תסביר לך בפעם הרביעית.

יעקב מרגי: תסבירי לה.

מירב ישראלי: לפי התקנון יש הליך שאפשר לקצוב זמן להסתייגויות עד זמן מסוים וההסתייגויות שמגיעות עד אז נידונות.

מירב ישראלי: יש הליך - - -

תמר זנדברג: מה זאת אומרת?

תמר זנדברג: ואם הנוסח משתנה?

מאיר כהן: ואם כל התהליך - - -

יעקב מרגי: פורסם, בטח שפורסם.

מירב ישראלי: מעבר לזה אי אפשר להגיש הסתייגויות.

תמר זנדברג: מה זאת אומרת?

תמר זנדברג: זה דבר חדש לי בכנסת, שאי אפשר לנמק הסתייגויות, לבוא לוועדה ולנמק?

תמר זנדברג: אני חוזרת שוב פעם, אדוני היושב ראש, אני מזכירה, וגם היועצת המשפטית - - -

מירב ישראלי: אי אפשר להגיש הסתייגויות.

תמר זנדברג: מה זה להגיש?

תמר זנדברג: חבר כנסת - - -

יעקב מרגי: תמר, הכול בזמנך, כולל הדיון הזה.

יעקב מרגי: נקודה.

תמר זנדברג: מכיוון שזה דיון חשוב, גברתי היועצת המשפטית - - -

יעקב מרגי: הכול חשוב.

תמר זנדברג: סליחה רגע, אדוני היושב ראש - - -

מיקי רוזנטל: רגע, אבל חלו שינויים בנוסח, האם היא יכולה ל - - -

תמר זנדברג: זה הזמן שלנו - - - לא, לא, רגע, יש פה נושא מהותי - - -

יעקב מרגי: הנוסח שהוצג והוקצב הזמן, הוקצב הזמן יחד עם הנוסח.

מירב ישראלי: יחד.

תמר זנדברג: אין דבר כזה.

תמר זנדברג: סליחה, בכנסת במסגרת - - -

מיקי רוזנטל: לא הסתייגויות, הערות, היא יכולה להעיר?

תמר זנדברג: שנייה, מיקי.

תמר זנדברג: זה לא דבר טכני.

יעקב מרגי: תן לה, אל תפריע לה, היא בזמן שלה, מותר לה להגיד - - -

תמר זנדברג: אדוני היושב ראש, זה לא נושא טכני, זה נושא מהותי והיועצת המשפטית - - -

מירב ישראלי: אם את רוצה אני אראה לך את הסעיף בתקנון.

תמר זנדברג: סליחה, אני חברת כנסת, לצורך העניין, יכולה לבוא לוועדה ולנמק הסתייגויות.

יעקב מרגי: אם לא הוקצב הזמן.

תמר זנדברג: אין דבר כזה שבשעה 12 בלילה - - -

יעקב מרגי: אם לא נקצב זמן.

תמר זנדברג: לא, סליחה, אין דבר כזה שב-11 בלילה שולחים מייל וב-12 בלילה, עד 12 אומרים לנמק הסתייגויות.

מירב ישראלי: זה לא היה 11 בלילה, זה היה בשבע וחצי - - -

יהודית גידלי: בשבע בערב.

מירב ישראלי: אנחנו - - -

תמר זנדברג: אה, סליחה, שבע בערב.

תמר זנדברג: אני, אגב, לא חברת ועדה, רק שתדעו.

יהודית גידלי: אל"ף, שלחנו לך באופן מיוחד כי השתתפת בישיבות הקודמות יחד עם חברי הכנסת הנוכחים, בי"ת, שלחנו ל - - -

תמר זנדברג: אני חוזרת ואומרת - - -

יהודית גידלי: וגימ"ל, שלחנו לכל חברי הכנסת, אז היית צריכה לקבל את זה שלוש פעמים.

תמר זנדברג: תודה רבה, גברתי מנהלת הוועדה, אני מבקשת לנכות את הזמן של מנהלת הוועדה מהזמן שלי.

יהודית גידלי: קיבלת 20 שניות.

תמר זנדברג: זה לא היה 20 שניות.

יעקב מרגי: 25 שניות.

תמר זנדברג: שנייה רגע.

תמר זנדברג: אני לא שמעתי על נוהל כזה שחבר כנסת בא לוועדה ולא יכול לנמק את ההסתייגויות שלו, מה זאת אומרת?

תמר זנדברג: אין דבר כזה להגיש בכתב.

מירב ישראלי: יש - - -

תמר זנדברג: טוב, אני מבקשת - - -

מירב ישראלי: את יכולה לפנות ליועץ המשפטי לכנסת, זה הכול בהתייעצות איתו.

תמר זנדברג: אני אפנה ליועץ המשפטי לכנסת, זו פעם ראשונה בחמש שנים שאני שומעת על נוהל כזה חדש שב-12 בלילה ואי אפשר לבוא לוועדה, אני חוזרת על ההערה שלי, אדוני היושב ראש, זה הזמן שלנו, היחיד, להציג הסתייגויות לחוק.

תמר זנדברג: אני רוצה להזכיר לך.

יעקב מרגי: מאחר שאני לא רוצה לבזבז לך זמן לא עונה לך על דברי, לא רוצה להגיד דברי שקר, אבל לא מדויקים.

תמר זנדברג: לא, למה?

יעקב מרגי: היה לך כל כך הרבה זמן להתייחס לחוק.

תמר זנדברג: אני התייחסתי לחוק, זה הזמן היחיד שלנו - - -

יעקב מרגי: את התייחסת לדברים אחרים, לסיסמאות על השרה.

תמר זנדברג: לא נכון, ממש לא.

יעקב מרגי: גברתי, סליחה, אני נותן לך עוד 20 דקות על התשובה שלי.

יעקב מרגי: סליחה, 20 שניות.

יעקב מרגי: נבהלת, 20 שניות על התשובה שלי.

עפר שלח: לא, אין הסתייגות על הדקות.

עפר שלח: לא הגשנו הסתייגות.

תמר זנדברג: אני רק רוצה להזכיר, עוד דבר אחרון, חבר הכנסת יוסי יונה אתמול דיבר ארוכות והקריא הסתייגויות והיום הקריא עוד פעם רבע שעה.

תמר זנדברג: אנחנו, חברי הכנסת האחרים, זה הזמן היחיד שלנו להציג הסתייגויות, רק שיהיה פה לצורך סדרי הדיון.

יעקב מרגי: נרשם בפרוטוקול, שהעדפנו את יוסי יונה.

תמר זנדברג: לא, לא קשור, זה הזמן שלנו להציג הסתייגויות לחוק.

יעקב מרגי: בסדר, תעשי מה שאת רוצה, יש לך - - -

תמר זנדברג: טוב, אני עוברת לגופו של עניין.

תמר זנדברג: לסעיף 2 לחוק, זה הסעיף שעוסק במנגנון - - -

מירב ישראלי: בסדר, אז היא תנמק ואני לא אוכל להכניס את זה, מה נעשה?

יעקב מרגי: אוקיי, בבקשה.

תמר זנדברג: זה הסעיף שעוסק במנגנון הקבילה ובעצם דבר חדש שמכניס לחוק.

תמר זנדברג: אני רוצה להכניס לסעיף הזה מנגנון קודם כל שקיפות ומנגנון, מכיוון שהסעיף הזה דן, מבקש הערות וקבילות על מנגנון שאלה שמגישים לא חשופים לשאר מה שקורה בו, אז אני רוצה להכניס אליו, והנוסח הוא כזה, 'תחויב המועצה ליתן למוסד שהקבילה הוגשה בעניינו הזדמנות להשמיע את טענותיו ולפי בקשת המוסד תידרש לבחון במקביל את בקשות התמיכה האחרות שהוגשו במקביל לקובל כדי להכריע בנכונות הקבילה'.

מירב ישראלי: לדעתי זה - - - ולכן גם - - -

תמר זנדברג: בסדר, אז סבבה.

מירב ישראלי: ככל שהייתה הסתייגות כזאת אני אוכל להכניס.

תמר זנדברג: אין שום בעיה, אני רוצה לנמק אותה לגופו של עניין.

תמר זנדברג: הרעיון הוא שאי אפשר לדון בקבילה בלי שיודעים מה עמד מול.

תמר זנדברג: נאמר כאן, יכול להיות שבכלל כל החוק הזה בא מכיוון שיש הרבה מאוד אנשים שנדחו, אבל הם לא יודעים מי האחרים שהתקבלו במקומם ולכן אי אפשר לקיים דיון בנושא הזה.

תמר זנדברג: אז, בבקשה, תכניסו את זה בסדרי העבודה.

תמר זנדברג: בסעיף 10, סדרי העבודה של המועצה, אני רוצה להכניס הוראות שקיפות ופרסום לציבור.

תמר זנדברג: זה עולה בקנה אחד עם מטרות החוק.

יעקב מרגי: אנחנו נכניס רק מה שיוגש בכתב, נקודה.

תמר זנדברג: בסעיף 10, 10(א), לכתוב בבקשה, אני מדברת על סדרי העבודה של מועצת הקולנוע, 'בכל ישיבה המינימום החוקי לקיום הישיבה לא יהיה פחות מעשרה חברי מועצה'.

תמר זנדברג: בהמשך סעיף 10(ג) להוסיף מספר סעיפי שקיפות, כמו למשל, אחת, המועצה תפרסם לציבור את שמות חברי המועצה המכהנים בכל עת בתוך שבעה ימים ממינויים.

תמר זנדברג: תפרסם המועצה את שמות חברי ועדת המשנה והחברים הממונים בכל ועדה בתוך שבעה ימים ממינויים.

תמר זנדברג: תפרסם המועצה מראש את מועדי הישיבות ונושאי הדיון.

תמר זנדברג: תפרסם המודעה בתוך 30 יום מכל ישיבה את הפרוטוקולים המלאים של הישיבות, לרבות פירוט שמות חברי המועצה שהשתתפו בכל ישיבה.

תמר זנדברג: תפרסם המועצה את סדרי עבודתה כפי שייקבעו על ידה לפי סעיף זה.

תמר זנדברג: וסעיף נוסף שנוגע לסדרי עבודתה, 'מועצת הקולנוע תחויב לפגוש את קרנות הקולנוע המפוקחות על ידה לא יפחת מפעם אחת בשנה'.

תמר זנדברג: סעיף 10א, החדש, 'גמול ישיבה ישולם רק לחבר מועצה שנכח באופן רציף בלא פחות ממחצית זמן הישיבה בפועל'.

תמר זנדברג: למאגר הלקטורים, סעיף 12, אני קודם כל רוצה להגדיל את מאגר הלקטורים, להצטרף להסתייגות כאן שנרשמה, מ-200 ל-500 ולהוסיף סעיף, קודם כל שניתן יהיה להעסיק לקטורים שלא ממאגר הלקטורים ובתנאי שהם עומדים בתנאי הסף.

יעקב מרגי: גם זה היה.

תמר זנדברג: ולהוסיף סעיף נוסף שלא יוגבל מספר הלקטורים במאגר, כלומר שלא תהיה מכסת מקסימום וכל מי שעומד בתנאי הזכאות ויגיש מועמדות ייכלל באופן אוטומטי במאגר.

מירב ישראלי: הסעיפים האלה, אני רק אומר, אלה סעיפים שכן נכנסו בהסתייגויות קודמות.

תמר זנדברג: אז מצוין.

מירב ישראלי: מה שאני אוכל להכניס אני אכניס, אבל מה שלא, אז - - -

יעקב מרגי: או לחילופין, לאמץ את ההסתייגות.

מירב ישראלי: בכל מקרה הייתה הצטרפות של מרצ לכל שאר ההסתייגויות.

תמר זנדברג: בסעיף 12(ד), בנוסף לתחומי הקולנוע, התיאטרון, הספרות והתקשורת, אני רוצה להוסיף תואר אקדמי ממוסד מוכר גם בתחומי המוסיקה, הארכיטקטורה, העיצוב, האמנות הפלסטית, הצילום, האמנות הרב תחומית ומדעי הרוח והחברה.

תמר זנדברג: כנ"ל בסעיף הניסיון המקצועי.

עפר שלח: את מקפחת את הפיזיקאים?

תמר זנדברג: לאור הערת חבר הכנסת שלח אני רוצה להוסיף, 'מתחום מדע הטילים', כהסתייגות נפרדת.

עפר שלח: מתמטיקה ופיזיקה.

תמר זנדברג: וכנ"ל בסעיף הניסיון המקצועי, של שנתיים או יותר בעשייה בתחום הקולנוע, הטלוויזיה, התיאטרון והספרות, המוסיקה, הארכיטקטורה, העיצוב, האמנות הפלסטית, הצילום או האמנות הרב תחומית.

תמר זנדברג: בסעיף 12(ה), במקום 60 יום אני רוצה להקטין ל-30 יום, שיחייב לרשום באופן אוטומטי אם לא התקבלה תשובה.

תמר זנדברג: בסעיף התחולה, אני רוצה לדחות את יום תחילת החוק לשנת 2020 במקום 2019.

תמר זנדברג: ובסעיף 13א, בסעיף התמיכה המסחרית, אני רוצה להוסיף סעיף שיאמר כך, 'סעיף זה לא יחול ולא יקנה זכות לקבלת כספים', אני מזכירה כספי ציבור, 'במקרה בו הגוף המבקש הקצאה מחזיק במישרין או בעקיפין או הינו חברה הקשורה עם חברה שעיסוקה מכירת כרטיסי קולנוע'.

יעקב מרגי: גם זה היה.

תמר זנדברג: בסדר, אז אני מצטרפת.

תמר זנדברג: ושעיסוקה

יוסי יונה: זה מחזק את זה שזה נכון, אדוני.

תמר זנדברג: בדיוק, זה רק מחזק את זה שזה נכון.

יוסי יונה: משנה תוקף.

תמר זנדברג: בנוסף, סעיף קטן (2), סעיף זה לא יחול ולא יקנה זכות לקבלת כספים אם יתברר שהוא חל על גוף אחד בלבד במדינת ישראל, כלומר שיש רק נהנה אחד ממנו.

תמר זנדברג: אני רוצה להזכיר שאנחנו לא מחוקקים חוקים פרסונליים, אנחנו מחוקקים חוקים לטובת כלל הציבור.

יעקב מרגי: לכן אנחנו לא רושמים שמות.

תמר זנדברג: אה, לא רושמים שמות, אבל - - -

יעקב מרגי: בסדר, נו.

תמר זנדברג: אם השם לא מצוין, אבל הוא חל על גוף אחד בלבד, אז זה היינו הך.

יוסי יונה: במתמטיקה זה קבוצה עם חבר אחד.

תמר זנדברג: סעיף קטן (3), הסעיף לא יחול לא יקנה זכות לקבלת כספים במקרה שהוא זכה למימון של גוף שידור טלוויזיוני.

תמר זנדברג: סעיף זה לא יחול ולא יקנה קבלת זכות לקבלת כספים במקרה בו סרט הוגש לתמיכת מוסד ציבור לפחות פעמיים, נבדק בכל פעם על ידי לקטורים אחרים ממאגר הלקטורים ונדחה על ידם.

תמר זנדברג: כלומר אנחנו רוצים לייצר פה בכל זאת איזה שהוא בסיס, אם אנחנו מייצרים כבר מאגר לקטורים, דבר שכאמור אנחנו מתנגדים לו, אנחנו רוצים לייצר איזה שהוא מעמד ללקטורים וללקטורה.

תמר זנדברג: לא ייתכן שסרט נדחה פעמיים על ידי לקטורים שונים ממאגר הלקטורים שאושרו על ידי המשרד ובסוף, במסלול עוקף, הוא יגיע בחזרה והוא יקבל כספים ממוסד ציבור ומקרן שהושקעה בו.

תמר זנדברג: ובסעיף 13א(ב), אחרי המילים 'לתוכן הסרטים' יתווספו המילים 'או לתנאים שונים הקשורים להקרנה המסחרית או לשיווק הסרט'.

תמר זנדברג: סיימתי.

מירב ישראלי: מה שהגשתם אלינו בכתב זה שני מסמכים שקיבלתי מכם עם חתימות.

מירב ישראלי: זה גם אתם רוצים להגיש?

תמר זנדברג: כמובן.

תמר זנדברג: ברור.

מירב ישראלי: אוקיי.

דב חנין: אני רוצה להודיע על ההצטרפות שלנו לכמה מההסתייגויות, אדוני.

יעקב מרגי: תודה.

יעקב מרגי: יש לנו עוד מסתייגים בודדים?

מירב ישראלי: כן.

יעקב מרגי: בבקשה, מי אלה?

מירב ישראלי: יהודה גליק הציג את ההסתייגויות שלו.

מירב ישראלי: עודד פורר גם הציג את ההסתייגויות שלו ויש הסתייגויות של נאוה בוקר.

יעקב מרגי: אני אקריא אותן.

מירב ישראלי: ויש הסתייגויות של השרה.

יעקב מרגי: מי מקריא את ההסתייגויות של השרה?

מיקי רוזנטל: סליחה, מותר ללא חבר כנסת להקריא הסתייגויות?

מירב ישראלי: כן.

יעקב מרגי: ואם לא, אז אני מתנדב.

מיקי רוזנטל: לא, אני רוצה לדעת לפי איזה סעיף בתקנון.

מירב ישראלי: לא, בסדר גמור.

מירב ישראלי: הפרוצדורה היא שיכול עובד המשרד להציג את זה ובלבד שיש מסמך חתום של השרה.

מירב ישראלי: אז יש לנו מסמך חתום של השרה.

יעקב מרגי: ובמקרה הזה יוסי שרעבי, מנכ"ל המשרד.

יעקב מרגי: בבקשה, אדוני.

יוסי שרעבי: אוקיי, בוקר טוב.

יוסי שרעבי: תודה.

יוסי שרעבי: אנחנו מבקשים בסעיף 11 לתיקון סעיף 13א רישא החדש למחוק את המילים ולומר, הסעיף הזה, אני אקריא אותו, 'על אף הוראות חוק זה השר יקבע, לאחר התייעצות עם המועצה, כי סכום אישור שלא יפחת' וכן הלאה וכן הלאה.

מירב ישראלי: בעצם מה שיורד זה 'אמות מידה שוויוניות והתייעצות עם היועץ המשפטי לממשלה'.

תמר זנדברג: לא צריך אמות מידה - - -

דב חנין: לא צריך שוויון אם אנחנו לא שולטים בו.

יעקב מרגי: תודה.

יעקב מרגי: בבקשה, יוסי.

יוסי שרעבי: לא, אי אפשר שהדברים האלה - - -

תמר זנדברג: תגיד, לא, באמת, אתה לא מתבייש?

תמר זנדברג: באמת, אתה עובד ציבור.

יעקב מרגי: סליחה - - - פעם ראשונה, מיקי, פעם ראשונה.

יעקב מרגי: תמר - - -

תמר זנדברג: אתה לא מתבייש לבוא ולהציג פה דבר כזה?

יוסי שרעבי: זה בא ממשרד המשפטים גם.

תמר זנדברג: ולו איך שזה נשמע.

תמר זנדברג: אז מה אם משרד המשפטים?

יעקב מרגי: יוסי, אתה רוצה את החוק?

תמר זנדברג: אתה, אתה אישית.

יעקב מרגי: יוסי, אתה לא עונה לאף אחד ואם אתה תענה - - -

תמר זנדברג: אתה לא מתבייש לבוא ולהגיד למחוק 'אמות מידה שוויוניות'?

יעקב מרגי: תמר, פעם שנייה.

יעקב מרגי: פעם שנייה והפעם השלישית קרובה.

יוסי שרעבי: הסעיף השני, ברשותך, אדוני היושב ראש, בסעיף - - -

יוסי יונה: לא, אבל אפשר - - -

יעקב מרגי: אני עדיין אומר חוצפה על הדיון, אנשים ישבו פה בשקט מופתי, שמעו את כל ההסתייגויות.

יעקב מרגי: אז אמר, פתח ואמר, ועומדת לו הזכות, נקודה.

יוסי יונה: אדוני - - -

יעקב מרגי: לא 'אדוני', אין כלום, כרגע הוא מדבר, תכבדו.

מיקי רוזנטל: זו הסתייגות של שרה, אי אפשר - - -

יעקב מרגי: סליחה, לא, אין, לא יהיה.

יעקב מרגי: נקודה.

יעקב מרגי: בבקשה, אדוני.

יוסי שרעבי: התיקון השני בסעיף 11, תיקון סעיף 13א(ב)(4), בסופו יבוא, 'וזאת מבלי לגרוע מהוראות חוק יסודות התקציב התשמ"ה-1985'.

יעקב מרגי: תודה רבה.

מיקי רוזנטל: אפשר להסביר לפחות?

מיקי רוזנטל: אפשר להסביר או שגם לא צריך להסביר, לדעתך?

יוסי יונה: מה הנימוק?

יעקב מרגי: אני לא רוצה שהוא יסביר, אני הבנתי.

מיקי רוזנטל: אבל אנחנו לא הבנו.

יעקב מרגי: אתה רוצה להסביר בדקה?

יעקב מרגי: תסביר, בבקשה, בדקה.

יוסי שרעבי: את יסודות התקציב?

מיקי רוזנטל: לא, את שניהם.

יוסי שרעבי: לגבי הסעיף הראשון, גם בהתייעצות עם משרד המשפטים, הסעיף הזה לא מחויב, לא צריך להופיע, יש נהלים, עובדים על פי הנהלים, אין צורך לציין אותם בחקיקה.

יוסי שרעבי: לגבי הסעיף השני, מאחר שאנחנו סיכמנו עם האוצר - - -

יעקב מרגי: גברתי, עוד הפרעה קטנה את יוצאת החוצה.

יעקב מרגי: חברי כנסת לא מרשים לעצמם מה שאת עושה.

יוסי שרעבי: לגבי הסעיף השני, אנחנו ביקשנו מהאוצר שבמידה שהמסלול המסחרי לא ימצה את כל הסכום שברשותו הכסף יחזור לטובת חוק הקולנוע, התקציב של חוק הקולנוע.

יוסי שרעבי: סיכמנו שתהיה הפניה מהחוק המרכזי לתקנות, מבקש משרד האוצר שזה ייאמר שזה מבלי לגרוע מחוק יסודות התקציב.

יעקב מרגי: תודה.

יעקב מרגי: אני מקריא את ההסתייגויות של חברת הכנסת נאוה בוקר.

יעקב מרגי: הסתייגות אחת לסעיף 12(ה), לא תהיה הגבלה מקסימלית של חברי מאגר הלקטורים.

יעקב מרגי: שתיים, לסעיף 12(ג), אחת, להרחיב תחומי התארים של הלקטורים הרשאים להיכנס למאגר הלקטורים, תחומי מוזיקה, ארכיטקטורה, אמנות פלסטית, צילום - - -

דב חנין: ושירותי לובי פוליטי.

מאיר כהן: וכבאות.

יעקב מרגי: צילום ועיצוב.

יעקב מרגי: אלה ההסתייגויות של נאוה בוקר.

יעקב מרגי: יש עוד הסתייגות לסעיף 10, מועצת הקולנוע תפעל בשקיפות, לרבות פרסום שמות חברי המועצה, פרסום מועדי הישיבות, פרסום פרוטוקולי הישיבות וזהות חברי המועצה שהשתתפו.

יעקב מרגי: עד כאן ההסתייגויות.

יעקב מרגי: בתשע וחצי אנחנו נתחיל הצבעה על ההסתייגויות.

יעקב מרגי: כן, בבקשה.

מרדכי יוגב: אם הבנתי נכון, ואני מבקש לבדוק עם המנכ"ל, שאחת ההסתייגויות שהצגת ובעצם הציג אותן היושב ראש, אדוני היושב ראש, הבנתי שאתה מאמץ לצורך ההצגה את הסתייגויות השרה?

יעקב מרגי: אני לא מאמץ שום דבר.

יעקב מרגי: עומדת הזכות לכל אחד להצביע.

מרדכי יוגב: בשמחה.

מרדכי יוגב: לגבי סעיף 13א, ובדקתי עכשיו עם היועצת המשפטית מירב, לכאורה הקריאו אתמול שסעיף 13א יהיה באישור יועמ"ש, יועץ משפטי לממשלה.

מירב ישראלי: לא אישור, התייעצות.

יוסי שרעבי: זה מה שהקראתי עכשיו.

מרדכי יוגב: ואתה ביקשת שאכן זה יהיה ללא, אלא בסמכות השרה?

מרדכי יוגב: כי ממילא כל התקנות הן תחת כיפת הברזל של היועמ"ש, אין צורך את זה לחזק ביותר.

מרדכי יוגב: אז אני מבקש להצטרף.

יעקב מרגי: אתה יודע, אחרי הדי 9 לא הייתי משתמש בכיפת ברזל.

תמר זנדברג: למה?

תמר זנדברג: צריך משהו שיאזן.

יעקב מרגי: לא להפריע לי, אני עם מוטי, זה הזמן שלי.

מרדכי יוגב: מה שאתה מבקש, אתה רוצה די 9 יהיה די 9, אתה רוצה כיפת ברזל - - -

יעקב מרגי: תודה, אדוני.

יעקב מרגי: אחרי הגיבוי שקיבלת אתמול, חיפוי אווירי בלתי פרופורציונלי אני מבין אותך.

מרדכי יוגב: מה שאתה רוצה.

מרדכי יוגב: מכיוון שנמצאים פה גם האנשים הטובים האלה אז אני מבקש לומר, אמרתי דבר שלא היה בו שום מגמה אישית, אני אוהב באמת את כולכם, אמרתי דבר בהיבט פוליטי מסוים, לא בהיבט אישי, חס ושלום.

קריאה: הגעת למחנה - - -

מרדכי יוגב: לא, חס וחלילה, אוהב את כולם, כולל את מחנה השמאל, כולנו חלק מעם ישראל.

קריאה: מי שמאל?

קריאה: מה שמאל - - -

יעקב מרגי: לא אתה, למה אתה קופץ?

מרדכי יוגב: לא אתה.

יעקב מרגי: עליי, עליי, אתמול הוא הטיח בי שאני שמאל.

מרדכי יוגב: לא אתה, חבריי, חבריי שלי.

יעקב מרגי: שמאל רדיקלי אני.

מרדכי יוגב: חבריי שלי, לא אתכם, אתם, בלי לצבוע אף אחד - - -

יעקב מרגי: רגע, רגע.

יעקב מרגי: סיימת, מוטי?

מרדכי יוגב: כן.

יעקב מרגי: כן, בבקשה, מיקי.

מיקי רוזנטל: אני רוצה לשאול את משרד המשפטים לדעתו המקצועית לגבי ההסתייגויות של השרה, ההסתייגות הראשונה במיוחד.

חנן ארליך: חנן ארליך, ייעוץ וחקיקה, משרד המשפטים.

חנן ארליך: ההסתייגויות האלה מקובלות עלינו.

דב חנין: גם משרד המשפטים כבר ויתר על השוויון.

דב חנין: ראינו את זה, ראינו את זה בחוק הלאום.

יעקב מרגי: לא להפריע, בבקשה.

מיקי רוזנטל: לא מקובלת בחקיקה - - -

עדנה הראל פישר: גם את 3א לא צריך.

יעקב מרגי: ביקשתם שמשרד המשפטים - - -

מיקי רוזנטל: לא מקובלת בחקיקה - - -

עדנה הראל פישר: גם את 3א לא צריך, גם שם כתוב היועץ המשפטי לממשלה.

יעקב מרגי: עדנה, תודה.

יעקב מרגי: בבקשה, חנן, סיימת?

חנן ארליך: סעיף 3א לחוק יסודות התקציב הוא מקרה חריג, לא ידוע לי על נוספים שכמותו שמפנים להתייעצות עם היועץ המשפטי לממשלה, בגלל ששם מדובר על חלוקת כספים לעמותות פרטיות ומניעת כספים ייחודיים.

עדנה הראל פישר: וכאן מדובר על חלוקת כספים - - -

חנן ארליך: אדוני, ככלל בהפניה לתקנות ובהסמכת שר לקבוע תקנות וכללים אין חיוב במפורש בחקיקה להתייעצות עם היועץ המשפטי לממשלה ואנחנו חושבים שגם כך אפשר לקבוע פה.

יעקב מרגי: סיימת?

חנן ארליך: כן.

יעקב מרגי: זה על דעתך, מיקי, התשובה הזו?

מיקי רוזנטל: שמעתי, אני מצטער על הרבה דברים, אבל אני לא רוצה לפגוע באף אחד.

יעקב מרגי: אצלנו בטקס התרת נדרים לפני כיפור וראש השנה, אומרים לצוות שמינו אותם בית הדין, 'קיבלנו מסירת מודעה זו'.

מיקי רוזנטל: זה מאוד עצוב מה עובר על הפקידות הממשלתית כולה.

עפר שלח: אני רק רוצה להזכיר שבמהלך הדיונים של הימים האחרונים, לגבי הרבה מאוד דברים נטען שאנחנו לא צריכים לשים אותם בחוק כי יש יועצת משפטית ויש מי שיפקח על הדבר הזה, אז עכשיו אנחנו רואים שמי שמפקח מוותר גם על הזכות הזאת שלו.

עפר שלח: אז אנחנו ויתרנו על לשים דברים בחקיקה ראשית כי אמרו לנו שיהיה מי שידאג להם.

עפר שלח: אז לא יהיה מי שידאג להם, שיהיה ברור.

יעקב מרגי: עפר, קצת צניעות, לא ויתרתם, לא נתנו לכם להכניס.

עפר שלח: אנחנו כוועדה.

עפר שלח: אני מגבה אותך, אנחנו כוועדה.

עפר שלח: לא, זה לא מצחיק.

יעקב מרגי: לא, אני לא אומר.

יעקב מרגי: זה מצחיק, יש פן מצחיק פה.

עפר שלח: תאמין לי שכבודך חשוב לי.

עפר שלח: הוועדה ויתרה על הדבר הזה ועכשיו שומרי הסף אומרים 'אנחנו לא רוצים להיות שומרי סף'.

חנן ארליך: בעקבות הדברים אני רוצה הבהרה - - -

מאיר כהן: דבר אחד אני רוצה להגיד לך, אדוני היושב ראש.

יעקב מרגי: כל עוד הקואליציה לא מגייסת, כי הם תקועים בחוק הלאום, שהם יחליטו מה עדיף להם, חוק הקולנוע או חוק הלאום?

יעקב מרגי: או כמו בפרשת הקורבנות - - -

מאיר כהן: זה ייזכר - - -

יעקב מרגי: מאיר, בבוקר, שיבחרו או בחוק הלאום או בחוק הקולנוע, או מה שאנחנו אומרים בתפילה בפרשת הקורבנות, אלו ואלו נשרפים בבית הדשן.

מרדכי יוגב: אדוני היושב ראש, אחרי הדי 9 יש פה בעיה עם לימודי ליבה, לא מבינים מה שאתה אומר.

מרדכי יוגב: צריך לחוקק לימודי ליבה.

יעקב מרגי: לא, מי שהבין הבין, מי שלא הבין לא צריך להבין.

יעקב מרגי: מאיר, סיימת את ההערה?

מאיר כהן: לא.

מאיר כהן: יוגב, גדלנו בבית כנסת הרבה יותר טולרנטי ונחמד, תאמין לי.

מאיר כהן: אחלה, בתי הכנסת בדימונה זה מקום הכי סובלני.

מרדכי יוגב: לא אמרתי כלום על - - -

מיקי רוזנטל: היחידי שמתגאה בבורות שלו זה אתה.

מיקי רוזנטל: היחידי.

מאיר כהן: דבר אחד באמת ייזכר לדיראון עולם, וזו הערה כללית, אני מסתכל על זה, שני דברים.

מאיר כהן: האחד, הפקידות הפכה להיות לפקידות כזאת אפורה.

מאיר כהן: הייתי שר בממשלה, הייתה לי פקידות שהתווכחה איתי, היו לי יועצים משפטיים שאמרו 'אתה טועה' - - -

יעקב מרגי: מה?

יעקב מרגי: עדנה, בהקשר, אני בדיון פתוח עם מאיר, מאיר מרשה לי.

מאיר כהן: מה קרה לך?

מאיר כהן: איזה התקרנפות.

מאיר כהן: אתה בטוח במה שאתה אומר?

יעקב מרגי: הייתה הפיכה בסאלח א-דין ולא עדכנו אותנו.

מאיר כהן: זה לא נכון.

מאיר כהן: אני כתבתי תקנות וכן הם עברו את הייעוץ המשפטי וכן היה מקום שהם יקבלו את הסינון של הייעוץ המשפטי ואתה יושב כאן, נציג משרד המשפטים, ואתה אומר כן אחרי כל דבר.

מאיר כהן: אז אני מבין את המצוקה שלך, אבל אם איש משרד המשפטים - - -

יעקב מרגי: תשמע, ב-3א, שהוא ממונה עליו, הוא כזה חזק ו - - -

מאיר כהן: עזוב.

מאיר כהן: אם אתה נמצא בכזאת מצוקה אז תלך.

מאיר כהן: אבל אי אפשר לשבת כאן ולהתגרד באי נוחות ולהגיד כן אחרי כל דבר ולמצוא לו צידוקים.

מאיר כהן: חבל.

מאיר כהן: לבי לבי עליך.

יעקב מרגי: למה?

יעקב מרגי: הוא נינוח, למה אתה אומר?

מאיר כהן: שתיים, אני אומר, אתה יודע, וגם אתה יודע את זה, אדוני היושב ראש, אין תקופה שהממשלה ביזתה את הכנסת יותר מהתקופה הזאת.

יעקב מרגי: בואנה, אני אמרתי לגייס אנשי קואליציה, לא אנשי אופוזיציה.

מאיר כהן: תאמינו לי.

עפר שלח: אני לא יודע אם אתה יודע, היושב ראש, אבל אתמול גייסתי את ש"ס לטובת הצבעה בוועדת החוץ והביטחון - - -

יעקב מרגי: והם עזרו?

עפר שלח: בוודאי.

יעקב מרגי: בדרך כלל הם אוהבים לעזור לך.

עפר שלח: הופיע מלכיאלי עם הנחיה להצביע כמו שאני מצביע.

עפר שלח: אז עכשיו אנחנו מחזירים לך את הטובה.

תמר זנדברג: יאללה, הצבעה?

יעקב מרגי: הבנתי את עומק הדברים.

יעקב מרגי: מאיר, סיימת?

מאיר כהן: כן.

יעקב מרגי: חנן, בבקשה.

חנן ארליך: לגבי ה - - -

תמר זנדברג: רגע, אני רק רוצה - - - הזמן שלנו הוגבל על מנת שנוכל לעבור להצבעה, לא?

יעקב מרגי: לא, הזמן הוגבל - - -

תמר זנדברג: אה, סתם כדי לשמוע - - -

יעקב מרגי: לא, הזמן הוגבל כי ככה החלטנו בסדרי הדיון, שלא יהיה ניצול לרעה.

מיקי רוזנטל: יהודה, זה חוק יותר גרוע מהעישון.

יהודה גליק: פעם אחת רציתי להיכנס בשקט, שלא - - -

יעקב מרגי: אמר הקדוש ברוך הוא לאליהו הנביא, לא ברעש ה'.

יעקב מרגי: שב.

יעקב מרגי: לא ברעש.

יעקב מרגי: אני ביקשתי אתמול, אפרופו אנשי צבא, אתה יודע, אצלנו, עם מי נתקלנו?

יעקב מרגי: בכנסת נתקלנו בראש המוסד, ראש השב"כ, עם האלופים, בחיים האזרחיים, אלופי המשנה שהצניחו אותם וזה, ואתה יודע, אומרים לך 'זה בא מהצבא'.

יעקב מרגי: הלכתי אתמול לאיל בן ראובן, שאני מעריץ את הבן אדם, אמרתי לו 'תשמע, אני מבקש מהיושב ראש שתעביר פה סדנאות לדבר בנחת, תהיה מוכן?', הוא אומר לי 'בשמחה'.

יעקב מרגי: אמרתי לו 'תדע לך, אתה אנטיתזה לכל אנשי הצבא'.

יעקב מרגי: אפשר להיות אלוף וגם לדבר בנחת.

מרדכי יוגב: אדוני היושב ראש, אם תצביע על זה יהיה פה אחד.

מרדכי יוגב: אם תצביע על זה שאיל בן ראובן אלוף הנחת תהיה פה הצבעה בקול אחד.

דב חנין: בואו נצביע.

דב חנין: יאללה, חברים, הזמן קצר והמלאכה מרובה, יש הרבה הצבעות.

יעקב מרגי: בבקשה, חנן.

חנן ארליך: אדוני, ראשית, לגבי ההערות האישיות שנאמרו, אני לא אתייחס, ברשותכם.

דב חנין: אגב, הן לא אישיות.

מאיר כהן: הן לא אישיות.

תמר זנדברג: מה אישיות?

מיקי רוזנטל: זה לא נאמר עליך.

דב חנין: יש כישלון מערכתי של מוסד היועץ המשפטי לממשלה ושל משרד המשפטים, לא מכוון אליך אישית.

חנן ארליך: אני מרגיש נוח מאוד עם הנוסח שמוצע.

חנן ארליך: תקנות, חקיקת משנה ככלל עוברת, בכל מקרה, בין אם זה כתוב בחוק או כמו שאמרתי, זה לא כתוב כמעט אף פעם, ובין אם זה לא כתוב עוברת דרך הייעוץ המשפטי לממשלה.

מאיר כהן: תגיד לי, מה אתה אומר?

מאיר כהן: שר יבקש כזאת הסתייגות כי מה?

מאיר כהן: כי זה כתוב או לא כתוב?

מאיר כהן: ממילא זה קורה?

יעקב מרגי: אתה יורד לסוף דעתם, חנן?

יעקב מרגי: הם מבינים - - - סליחה, יש לי את השריטה הזאת להסביר אחרים ואני לא מבין עדיין למה אני קופץ כל הזמן.

יעקב מרגי: הם מבינים שהייעוץ המשפטי לממשלה ממלא את תפקידו וזה ברור, יש פה איזה אמירה שהיא לא נראית טוב.

יעקב מרגי: אתה יודע מה?

יעקב מרגי: אפילו דקלרציה, ששרה מגישה אמירה כזו שהיא מבקשת להכניס - - -

מיקי רוזנטל: שהיא מבקשת לבטל את אמות המידה השוויוניות - - -

יעקב מרגי: ממילא זה קיים, התוספת - - - רגע, מה, אני לא מסביר אותך טוב?

יעקב מרגי: תגיד לי.

יעקב מרגי: זה שזה נוסף בחוק, אני מבין, למה שדווקא בחוק שלי ייאמר דבר כזה מפורש בחקיקה ראשית?

יעקב מרגי: זו אמירה שעומדת לה הזכות, אבל כשבאה שרה ומגישה את זה כהסתייגות זה כביכול אמירה שהקטע הזה של ההתייעצות עם היועץ המשפטי לממשלה ו- ו- ו- ו-, נתון לוויכוח שלה עם - - -

חנן ארליך: היו פה אמירות כאילו היועץ משפטי לממשלה לא ממלא את תפקידו כפי שחברי הכנסת סבורים שראוי להיעשות.

חנן ארליך: יש נוסח שמוצע על ידי השרה, הנוסח הזה במקורו לא כלל את התוספת הזו של התייעצות עם היועץ המשפטי לממשלה ואמות מידה שוויוניות והנוסח הזה נמצא ראוי ונכון מבחינה משפטית, זה נוסח שמקובל גם בהקשרים אחרים שבהם יש הסכמה לקבוע תקנות.

מיקי רוזנטל: אתה לא הבנת מה שמרגי - - -

חנן ארליך: לאחר מכן הועלתה הצעה לשלב את האמירות האלה וגם היא אפשרית משפטית, אפשר לקבוע אמירות כאלה, שזה יהיה באמות מידה שוויוניות ובהתייעצות עם היועץ המשפטי לממשלה.

חנן ארליך: אחרי זה שוב רוצים להוציא את זה, זה חוזר להיות אפשרי, האפשרויות קיימות.

חנן ארליך: מבחינה משפטית זה אפשרי וזה אפשרי.

יוסי יונה: אבל הצהרתית?

חנן ארליך: תחושת אי נוחות כזו או אחרת זה עניין למתבונן.

יעקב מרגי: זה לא עניין שלו, ובצדק.

יעקב מרגי: שאלתם לעמדת - - -

חנן ארליך: ולכן אנחנו, כייעוץ משפטי לממשלה, סבורים שהנוסח הזה אפשרי משפטית.

יעקב מרגי: היטבת להסביר, חנן.

חנן ארליך: מה ראוי יותר, מה ראוי פחות, זו שאלה - - -

מיקי רוזנטל: אנחנו אומרים שלא הייתה תקופה כזאת שחורה שפקידים ציבוריים פחדו ככה מפני שרים.

יהודה גליק: מיקי, מיקי, זה בדיוק משל העז, מכניסים אותו כדי שכשמוציאים אותו תוכל להתעצבן.

יהודה גליק: אז התעצבנת, גמרנו, בוא נתקדם קדימה.

מיקי רוזנטל: יהודה, קח סיגריה.

מרדכי יוגב: קח סיגריה, תהיה בן אדם.

יהודה גליק: אני רוצה לקחת חיבוק וחיוך, יום של הארת פנים שיהיה לך, מיקי.

יעקב מרגי: לפרוטוקול, לחבר הכנסת ההוא קוראים יהודה גליק.

יוסי יונה: אדוני, אתה יודע מה הבעיה.

יוסי יונה: יש לנו כמה דקות - - -

יעקב מרגי: עד שאני אפסיק אתכם אין בעיה.

יוסי יונה: ברור, עד שתגייסו את הרוב.

מרדכי יוגב: בוא נצא לפרסומות, אדוני.

יעקב מרגי: אנחנו בפרסומות, אם לא הבנת את זה.

יהודה גליק: חנן, אתה איש טוב.

יוסי יונה: אדוני, כאשר לאורך כל הדיון עולה איזה שהוא חשש, לא נגיד חשד, חשש שהסעיף הזה, סעיף 11, הוא בעצם נועד להיטיב עם אנשים מסוימים ועולה חשש, ואולי החשד, אתה יודע מה?

יוסי יונה: ואז לפחות למראית עין השרה לא הייתה צריכה להתנגד לסעיף הזה שיהיה שם, והנה היא באה ואומרת 'אתם יודעים מה?', כאילו נא בעין, 'אני עכשיו רוצה להוריד את הסעיף הזה שמדבר על אמות מידה שוויוניות'.

יוסי יונה: זה מלמד עוד פעם על הזחיחות ועזות המצח שרבים בממשלה הזו, כאשר הם מביאים את ההצעות שלהם והרפורמות שלהם והצעות החוק שלהם, שהן באמת באמת נאמר הזויות, אם לא משהו גרוע מכך.

מאיר כהן: אם לא למעלה מזה.

יוסי יונה: אם לא למעלה מזה.

יוסי יונה: תודה, אדוני, חברי מאיר כהן, על התיקון, על התוספת החשובה.

קריאה: זה הזמן שלנו לדבר, נכון?

יעקב מרגי: דבר חופשי, רק בשקט.

יעקב מרגי: תיהנו מהחיים, בינתיים.

תמר זנדברג: עוד מעט זה נגמר.

מיקי רוזנטל: את באה להצביע בעד החוק הזה, מירב?

יוסי יונה: אני לא מאמין, את?

מירב בן ארי: באתי למלא את מחויבותי הקואליציונית.

יעקב מרגי: מירב, תגביהי את הכיסא.

יעקב מרגי: אני תובע את עלבונה, אבקש להביא לה כיסא.

תמר זנדברג: איזה בושה.

דב חנין: תמיד אפשר לסמוך על 'כולנו' כשצריכים לחסל את הדמוקרטיה.

עפר שלח: מירב, הרבה את מקבלת על מחויבותך הקואליציונית.

יהודה גליק: פה מכבדים חברי כנסת וגם חברות כנסת.

עפר שלח: ראינו אתמול כמה הקואליציה גומלת לך על מחויבותך הקואליציונית.

מירב בן ארי: עפר, אני מתפלאה עליך, דווקא אתה?

יעקב מרגי: למה?

יעקב מרגי: אתמול האופוזיציה גם קיבלה חוקים.

עפר שלח: מה זה?

יעקב מרגי: האופוזיציה קיבלה אתמול מנה מכובדת של חוקים.

תמר זנדברג: מה זה קיבלה?

יעקב מרגי: גברתי, אני הייתי פעמיים, שתי קדנציות מתוך החמש, הייתי באופוזיציה, יכולתי לראות - -

תמר זנדברג: אחת מהן איתנו.

תמר זנדברג: זה היה שיתוף פעולה מאוד טוב.

יעקב מרגי: - - מעבר להר את הארץ המובטחת של החקיקה ולא הגעתי אליה.

יעקב מרגי: גם כשהייתי בקואליציה המנוח יעקב נאמן, שהיה יו"ר ועדת שרים לענייני חקיקה, היה רואה ש"ס מיד היה עושה - - -

תמר זנדברג: בשביל זה אתם צריכים להיות איתנו בקואליציה.

יעקב מרגי: לא בטוח ששם יותר חמים, אבל לא משנה, נבחן זאת בהמשך.

מאיר כהן: הכה את הדמוקרטיה ו - - -

יהודה גליק: כשלא ישנים בלילה יוצאים התסכולים.

תמר זנדברג: לא ישנת, יהודה?

יהודה גליק: לא, יעקב מרגי, פתאום התחיל לשתף אותנו בתסכוליו.

יעקב מרגי: רצית לשאול שאלה, אדוני?

קריאה: יש סעיפים שאתם מסכימים עליהם, אז אולי נעביר אותם קודם?

קריאה: אלה שאתה הובלת.

יעקב מרגי: אתה אופטימי, מסכימים עליהם.

יעקב מרגי: גם מה שאני הובלתי, אין הסכמה עליהם.

קריאה: אני - - - בוועדות, אני מאמין למה שאומרים לי.

יעקב מרגי: תקשיב, אתה לא מכיר את ההליך הפרלמנטרי.

יוסי יונה: אדוני היושב ראש, אנחנו נבקש התייעצות סיעתית לפני ההצבעות.

יעקב מרגי: אנחנו נבחן אם עומדת לכם הזכות.

דב חנין: לא, לא צריך עכשיו.

מיקי רוזנטל: אין לנו על מה להתייעץ, אבל אתה יכול לבחון את זה, אדוני.

מיקי רוזנטל: תבחן.

יעקב מרגי: מה אכפת לך שהבחינה תהיה גם בזמן הפציעות?

עפר שלח: תבחן.

עפר שלח: אם עקבת אחרי המונדיאל האחרון רוב הגולים נכנסו בזמן פציעות.

יעקב מרגי: כן, כולל הפנדל האומלל שהוא נתן לקרואטיה.

יעקב מרגי: יצר מומנט שלילי.

עמית ליאור: אני רוצה להגיד כמה מילים.

יעקב מרגי: מי הדובר?

עמית ליאור: עמית ליאור, יושב ראש איגוד התסריטאים.

יעקב מרגי: בכבוד.

עמית ליאור: בבואכם להרים את היד שלכם עכשיו בתוך הטקס הדמוקרטי - - -

יעקב מרגי: ובלבד שלא תהיה הטפת מוסר.

עמית ליאור: לא הטפת מוסר, חלילה.

עמית ליאור: אתם צריכים להבין שכשאנחנו מדברים על זה מבחינתנו זה דיני נפשות כי אנחנו פה כיושבי ראש איגודים ואנחנו פה מייצגים את כלל המגזרים בישראל וכשמחליטים להסיט כסף ממקום למקום, מכל מיני סיבות שלא קשורות לעניין, גורעים את הכסף הזה מאנשים אחרים, סוגרים את היכולת שלהם לעשות סרטים.

עמית ליאור: כשאתם באים לעשות את זה תבדקו טוב טוב שאתם עושים את זה על בסיס אמיתי, שבאמת הודרו אוכלוסיות שלמות ולאן הכסף הזה הולך להיצבע עכשיו ולאן ללכת, כי חברי האיגוד שלי, היכולת שלהם להתפרנס הולכת לרדת בגלל שכסף מוסט פה מכיס לכיס, מכיס שהוא כביכול שמאל לכיס ימין.

עמית ליאור: אתם תזכרו שאנחנו פה נציגי אמת של כלל האוכלוסיות בישראל, של כלל הצבעים והגוונים הפוליטיים ולצערי החוק הזה הולך להטות באופן מאוד ברור, כסף הילדים בדימונה לא יראו מזה.

יהודה גליק: עמית היקר - - -

עמית ליאור: הילדים בדימונה לא יראו את זה, ואני רוצה להגיד לך משהו, חבר הכנסת יהודה גליק, אתה אמרת כנגדנו שאנחנו חבורה של אנשים לבנים שיושבים בחדר בתל אביב - -

יעקב מרגי: למה, הוא שחור בטח.

עמית ליאור: - - ומחלקים כסף בתוך חונטה של עצמנו.

עמית ליאור: תדע לך, אדוני, שאתה מצטרף לעלילת דם לא קשורה למציאות.

יהודה גליק: עמית יקירי - - -

עמית ליאור: הזיה לא נכונה.

יעקב מרגי: תודה, עמית.

יהודה גליק: עמית, אני מכבד אותך - - -

יעקב מרגי: יהודה, אתה רוצה לחזור בך ולהבהיר מה אמרת?

יהודה גליק: אל"ף, הציטוט הזה, אני לא יודע, הייתה פה אולי פאטה מורגנה, אני אתמול הקראתי מכתב שכתבו אותו שלושה חברי מועצת הקולנוע, ד"ר דבורי הנדלר - - -

עמית ליאור: יהודה, שמעת אותי פעם?

עמית ליאור: אתה מקריא דברים - - -

יעקב מרגי: עמית, עמית.

עמית ליאור: טרחת לשמוע אותי פעם?

יעקב מרגי: עמית, ביקשת, הבנתי ש - - -

יהודה גליק: עמית היקר - - -

קריאה: בואו נעצור פה.

יהודה גליק: לא, אני רוצה להגיב.

קריאה: תגיד משהו, אל תקריא.

עמית ליאור: תקשיב לי גם - - -

יהודה גליק: אני הקשבתי לך, אני מבקש שתקשיב לי.

יהודה גליק: עמית היקר, אני מבקש שתכבד אותי, אני כיבדתי אותך.

יעקב מרגי: תודה, יהודה.

יהודה גליק: לא, אני רוצה להתייחס.

יהודה גליק: אני מבקש להתייחס.

יעקב מרגי: חצי דקה.

יהודה גליק: אל"ף, עמית היקר, הציטוטים שהכנסת בפי, מעולם לא - - -

עמית ליאור: אתה הקראת ודיברת פה - - -

יהודה גליק: אני מבקש, אדוני היושב ראש, נתת לי חצי דקה, תן לי את חצי הדקה.

יעקב מרגי: אז יאללה דבר.

יהודה גליק: אז שלא יפריעו לי.

יעקב מרגי: אף אחד לא מפריע לך.

יהודה גליק: עמית היקר - - -

יעקב מרגי: רבותיי.

יעקב מרגי: שנייה, יהודה, אני אתן לך.

יעקב מרגי: תקשיבו, מרגע זה נגמר ההפי אנד, יהיה שקט מוחלט.

יעקב מרגי: כל הפרעה, אני למדתי מאיזה יו"ר ועדה, שהוא יחסית חדש בכנסת, יש לו רקורד בירושלים, כל הפרעה תיענה בהוצאה בזמן ההצבעות.

יהודה גליק: הציטוט שציטטת בשמי לא נאמר מעולם, אני מבקש ממך שתחזור בך.

עמית ליאור: אני חוזר בי, קראת לנו פושעים.

יעקב מרגי: עמית, אני אוציא אותך.

יהודה גליק: לא, אני הקראתי מתוך מכתב שכתבו ד"ר דבורי הנדלר, גולן אזולאי ואיתן אלפרט, שהם חברי מועצת הקולנוע, והם כתבו שלא ייתכן שהחוק החדש ימשיך להעניק למי שהדירו לאורך שנים קולות רבים וחילקו את תקציבי הציבור כראות עיניהם.

יהודה גליק: עכשיו, אני לא יודע, הקראתי מה שאמרו אנשים - - -

יעקב מרגי: הבהרת, תודה.

יהודה גליק: לא, שנייה, אני גומר את המשפט.

יהודה גליק: הדבר השני, מספיק זמן אני מכיר את הכנסת כדי לדעת שכשאומרים לנו 'תשמע, החוק הזה זה סוף הדמוקרטיה, סוף המדינה היהודית, דיני נפשות', חבר'ה, תישארו בפרופורציה, עושים פה שינוי - - -

עמית ליאור: אני לא חושב שזה ככה.

יעקב מרגי: עמית, אף אחד לא שואל אותך.

יהודה גליק: עושים פה שינוי, הוא לגיטימי ואל תעשה לנו פה דה לגיטימציה.

יהודה גליק: תודה רבה.

יהודה גליק: ואני לא אמרתי שום דבר פוגעני, ואם יצא ממני משהו פוגעני מעולם, אז אני מתנצל.

יעקב מרגי: יהודה, פעם ראשונה.

יהודה גליק: תודה.

יוסי יונה: התייעצות סיעתית.

יעקב מרגי: רגע, כשאני מדבר, אתה תלמד להקשיב לי.

יוסי יונה: אני מקשיב לך כל הזמן.

יעקב מרגי: למרות פערי הגילאים בינינו.

מיקי רוזנטל: מי יותר צעיר?

דב חנין: חברים, שקט, אנחנו לא שומעים פה.

יעקב מרגי: אנחנו עוברים לשלב ההצבעה על ההסתייגויות.

יעקב מרגי: יש הרבה הסתייגויות, חבריי מהאופוזיציה רצו למשוך אותנו, למתוח אותנו, אני לא אתן להם.

יעקב מרגי: מספר, הצבעה, מספר, הצבעה, מספר, הצבעה, כי נימקנו והקראנו את מה שיכולנו להקריא וקצבנו, נקודה.

חנין זועבי: לא, כי כבר החלטתם.

יעקב מרגי: חנין, תודה.

יוסי יונה: התייעצות סיעתית.

יעקב מרגי: התייעצות סיעתית, בבקשה, חמש דקות.

חנין זועבי: אין הצבעה, זו לא הצבעה.

יעקב מרגי: רבותיי, אני פותח את הישיבה מחדש.

יעקב מרגי: אני מודיע, מאחר שיש הרבה הסתייגויות להצבעה, בעשר דקות זה לא מעשי.

יעקב מרגי: לאחר ההודעה שלי, ננעל את הישיבה, תעקבו אחרי הודעות הוועדה, לא כמו שקרה לכם בהסתייגויות, כי ייתכן שתהיה גם היום ישיבה וייתכן שגם מחר משבע בבוקר, הכול ייתכן.

יעקב מרגי: אנחנו נתכנס שוב כדי לקיים את ההצבעות.

יעקב מרגי: תודה רבה, הישיבה נעולה.